**คำนำ**

ด้วย คณะกรรมการส่งเสริมคุณธรรมแห่งชาติ แจ้งให้ทราบว่า คณะรัฐมนตรีได้มีมติในคราวประชุม เมื่อวันที่ ๑๒ กรกฎาคม ๒๕๕๙ อนุมัติแผนแม่บทส่งเสริมคุณธรรมแห่งชาติ ฉบับที่ ๑ (พ.ศ.๒๕๕๙ – ๒๕๖๔) พร้อมทั้งมอบหมายหน่วยงานภาครัฐ ภาคอิสระ ภาคเอกชน ภาควิชาชีพ ภาคสื่อมวลชน องค์กรปกครอง ส่วนท้องถิ่น และภาคส่วนอื่นๆ ที่เกี่ยวข้อง ปฏิบัติการให้เป็นไปตามแผนแม่บทส่งเสริมคุณธรรมแห่งชาติ ฉบับที่ ๑ (พ.ศ.๒๕๕๙–๒๕๖๔) โดยให้จัดตั้งคณะอนุกรรมการส่งเสริมคุณธรรมระดับกระทรวงและระดับจังหวัด และบูรณาการปรับแผนงานประจำปีงบประมาณ ๒๕๕๙ – ๒๕๖๔ ให้สอดคล้องกับยุทธศาสตร์แผนแม่บทส่งเสริมคุณธรรมแห่งชาติ ใช้หลักทุกภาคส่วนมีส่วนร่วม คือ บ้าน วัด โรงเรียน(บวร) โดยยึดยุทธศาสตร์ของรัฐบาล กระทรวง กรม และจังหวัดเป็นหลักดำเนินงาน

ดังนั้น เพื่อให้การดำเนินการขับเคลื่อนคุณธรรมในจังหวัดบุรีรัมย์ ดำเนินการไปภายใต้กรอบแนวทางแผนแม่บทส่งเสริมคุณธรรมแห่งชาติ ฉบับที่ ๑ (พ.ศ.๒๕๕๙ – ๒๕๖๔) และแผนแม่บทส่งเสริมคุณธรรมจังหวัดบุรีรัมย์(พ.ศ.2560-2564) ด้วยกระบวนการมีส่วนร่วม ซึ่งมีหน่วยงานที่เกี่ยวข้องร่วมบูรณาการ สำนักงานวัฒนธรรมจังหวัดบุรีรัมย์ โดยคณะทำงานจัดทำแผนแม่บทและแผนปฏิบัติการส่งเสริมคุณธรรมจังหวัดบุรีรัมย์ ประจำปี ๒๕๖๑ ได้จัดทำแผนปฏิบัติการส่งเสริมคุณธรรม ประจำปี ๒๕๖๑ ขึ้นมาเพื่อบูรณาการการทำงานร่วมกันต่อไปให้เกิดความสำเร็จด้วยดีส่งผลให้จังหวัดบุรีรัมย์ เป็นจังหวัดคุณธรรมต้นแบบ

สำนักงานวัฒนธรรมจังหวัดบุรีรัมย์

**สารบัญ**

**เรื่อง หน้า**

บทที่ ๑ ข้อมูลทั่วไปของจังหวัด ๑

บทที่ ๒ วิสัยทัศน์ พันธกิจ ยุทธศาสตร์ การส่งเสริมคุณธรรม จังหวัดบุรีรัมย์ ๒๓

บทที่ ๒ รายละเอียดแผนปฏิบัติการส่งเสริมคุณธรรมจังหวัดบุรีรัมย์ ๓๐

**ส่วนที่ ๑**

**ข้อมูลทั่วไปของจังหวัดบุรีรัมย์**

**ประวัติความเป็นมาของจังหวัดบุรีรัมย์**

บุรีรัมย์เป็นเมืองแห่งความรื่นรมย์ตามความหมายของชื่อเมืองที่น่าอยู่สำหรับคนในท้องถิ่น และเป็นเมืองที่น่ามาเยือนสำหรับคนต่างถิ่น เมืองปราสาทหินในเขตจังหวัดบุรีรัมย์ มากมีไปด้วยปราสาทหิน ใหญ่น้อย อันหมายถึงความรุ่งเรืองมาแต่อดีต จากการศึกษาของ นักโบราณคดีพบหลักฐานการอยู่อาศัยของมนุษย์มาตั้งแต่สมัยก่อนประวัติศาสตร์สมัยทราวดี และที่สำคัญที่สุดพบกระจายอยู่ทั่วไป ในจังหวัดบุรีรัมย์มากคือ หลักฐานทางวัฒนธรรมของเขมรโบราณ ซึ่งมีทั้งปราสาทอิฐ และปราสาทหินเป็นจำนวนมากกว่า ๖๐ แห่ง รวมทั้งได้พบแหล่งโบราณคดีที่สำคัญคือเตาเผา ภาชนะดินเผา และภาชนะดินเผาแบบที่เรียกว่า เครื่องถ้วยเขมร ซึ่งกำหนดอายุได้ประมาณพุทธศตวรรษที่ ๑๕ ถึง ๑๘ อยู่ทั่วไปหลังจากสมัยของวัฒนธรรมขอมหรือเขมรโบราณ หลักฐานทางประวัติศาสตร์ของจังหวัดบุรีรัมย์ เริ่มมีขึ้นอีกครั้งตอนปลายสมัยกรุงศรีอยุธยา โดยปรากฏชื่อว่าเป็นเมืองขึ้น ของเมืองนครราชสีมาและปรากฏชื่อต่อมาในสมัยกรุงธนบุรีถึงสมัยกรุงรัตนโกสินทร์ว่าบุรีรัมย์มีฐานะเป็นเมือง ๆ หนึ่ง จนถึง พ.ศ. ๒๔๗๖ ได้มีการจัดระเบียบราชการบริหาร ส่วนภูมิภาคใหม่ จึงได้ชื่อเป็นจังหวัดบุรีรัมย์มาจนถึงปัจจุบันนี้ ชื่อเมืองบุรีรัมย์ ไม่ปรากฎในเอกสารประวัติศาสตร์สมัยอยุธยา และธนบุรีมีเฉพาะชื่อเมืองอื่น ซึ่งปัจจุบันเป็นอำเภอในจังหวัดบุรีรัมย์ ได้แก่ เมืองนางรอง เมืองพุทไธสง และเมืองประโคนชัย

พ.ศ. ๒๓๑๙ รัชสมัยสมเด็จพระเจ้าตากสินมหาราช กรุงธนบุรี กรมการเมืองนครราชสีมา มีใบบอกเข้ามาว่า พระยานางรองคบคิดเป็น กบฏร่วมกับเจ้าโอ เจ้าอิน และอุปฮาด เมืองจำปาศักดิ์ จึงโปรด ให้พระบาทสมเด็จพระพุทธยอดฟ้าจุฬาโลกมหาราช เมื่อยังดำรงตำแหน่งเจ้าพระยาจักรี เป็นแม่ทัพไปปราบ จับตัวพระยานางรองประหารชีวิตและสมทบเจ้าพระยาสุรสีห์ (สมเด็จพระบวรราชเจ้ามหาสุรสิงหนาท) คุมกองทัพหัวเมืองฝ่ายเหนือยกไปตีเมือง จำปาศักดิ์ เมืองโขง และเมืองอัตปือ ได้ทั้ง ๓ เมือง ประหารชีวิต เจ้าโอ เจ้าอิน อุปฮาด เมืองจำปาศักดิ์ แล้วเกลี้ยกล่อมเมืองต่าง ๆ ใกล้เคียงให้สวามิภักดิ์ ได้แก่ เขมรป่าดง ตะลุบ สุรินทร์ สังขะ และเมืองขุขันธ์ รวบรวมผู้คนตั้งเมืองขึ้นในเขตขอมร้า เรียกว่า เมืองแปะ แต่งตั้งบุตร เจ้าเมืองผไทสมัน (พุทไธสง) ให้เป็นเจ้าเมือง ซึ่งต่อมาได้เป็นพระยานครภักดี ประมาณปลายรัชกาลพระบาทสมเด็จพระจอมเกล้าเจ้าอยู่หัว หรือต้นราชการพระบาทสมเด็จพระจุลจอมเกล้าเจ้าอยู่หัวได้เปลี่ยน ชื่อเมืองแปะ เป็นบุรีรัมย์ ด้วยปรากฎว่าได้มีการแต่งตั้งพระสำแดงฤทธิรงค์ เป็นพระนครภักดีศรีนครา ผู้สำเร็จราชการเมืองบุรีรัมย์ ขึ้นเมืองนครราชสีมา ใน พ.ศ. ๒๔๑๑ เมืองบุรีรัมย์และเมืองนางรองผลัดกันมีความ สำคัญเรื่อยมา พ.ศ. ๒๔๓๓ เมืองบุรีรัมย์ โอนไปขึ้นกับหัวเมืองลาวฝ่ายเหนือ มีหนองคายเป็นศูนย์กลาง และเมืองบุรีรัมย์มีเมืองในสังกัด ๑ แห่ง คือเมืองนางรอง ต่อมาประมาณ พ.ศ. ๒๔๔๐-๒๔๔๑ เมืองบุรีรัมย์ ได้กลับไปขึ้นกับมณฑลนครราชสีมาเรียกว่า "บริเวณนางรอง" ประกอบด้วย เมืองบุรีรัมย์ นางรอง รัตนบุรี ประโคนชัย และพุทไธสง พ.ศ. ๒๔๔๒ มีประกาศเปลี่ยนชื่อ มณฑลลาวเฉียงเป็นมณฑลฝ่ายตะวันตกเฉียงเหนือมณฑลลาวพวนเป็นมณฑลฝ่ายเหนือ มณฑลลาวเป็นมณฑลตะวันออกเฉียงเหนือ มณฑลเขมร เป็นมณฑลตะวันออกและในคราวนี้ เปลี่ยนชื่อ บริเวณนางรองเป็น "เมืองนางรอง"มีฐานะเป็นเมืองจัตวา ตั้งที่ว่าการอยู่ที่เมืองบุรีรัมย์ แต่ตราตำแหน่งเป็นตราผู้ว่าการนางรอง กระทรวงมหาดไทยจึงได้ประกาศเปลี่ยนชื่อเมืองเป็น "บุรีรัมย์" และเปลี่ยนตราตำแหน่งเป็นผู้ว่าราชการเมืองบุรีรัมย์ ตั้งแต่วันที่ ๓ สิงหาคมพ.ศ. ๒๔๔๔ เป็นต้นมา

พ.ศ. ๒๔๕๐ กระทรวงมหาดไทยปรับปรุงหัวเมืองในภาคตะวันออกเฉียงเหนือ ให้มณฑลนครราชสีมาประกอบด้วย ๓ เมือง ๑๗ อำเภอ คือเมืองนครราชสีมา ๑๐ อำเภอ เมืองชัยภูมิ ๓ อำเภอ และเมืองบุรีรัมย์ ๔ อำเภอ คือ นางรอง พุทไธสง ประโคนชัย และรัตนบุรี ต่อมาได้มีการตราพระราชบัญญัติระเบียบบริหารแห่งราชอาณาจักรสยาม พ.ศ. ๒๔๗๖ ขึ้น ยุบมณฑลนครราชสีมา จัดระเบียบบริหารราชการ ส่วนภูมิภาคออกเป็นจังหวัดและอำเภอ เมืองบุรีรัมย์จึงมีฐานะเป็น "จังหวัดบุรีรัมย์" ตั้งแต่นั้นเป็นต้นมา

**สภาพภูมิศาสตร์ ที่ตั้งและอาณาเขต**

จังหวัดบุรีรัมย์ ตั้งอยู่ทางทิศใต้ของภาคตะวันออกเฉียงเหนือตอนล่างของ ประเทศไทย อยู่ระหว่างเส้นรุ้งที่ ๑๔ องศา ๑๕ ลิปดาเหนือกับ ๑๕ องศา ๔๕ ลิปดาเหนือ เส้นแวงที่ ๑๐๒ องศา ๓๐ ลิปดา กับ ๑๐๓ องศา ๔๕ ลิปดาตะวันออก อยู่ห่างจากกรุงเทพมหานคร โดยรถยนต์ประมาณ ๔๑๐ กิโลเมตร ทางรถไฟประมาณ ๓๗๖ กิโลเมตร

มีอาณาเขตติดกับจังหวัดและประเทศใกล้เคียง ดังนี้

ทิศเหนือ ติดต่อกับจังหวัดขอนแก่น และ มหาสารคาม

ทิศตะวันออก ติดต่อกับจังหวัดสุรินทร์

ทิศใต้ ติดต่อกับจังหวัดสระแก้ว และราชอาณาจักรกัมพูชา

ทิศตะวันตก ติดต่อกับจังหวัดนครราชสีมา


อาณาเขตติดต่อกับอำเภอในจังหวัด ดังนี้

ทิศเหนือ อำเภอนาโพธิ์ บ้านใหม่ไชยพจน์ ติดต่อกับจังหวัดขอนแก่น มหาสารคาม

ทิศตะวันตก อำเภอลำปลายมาศ หนองหงส์ คูเมือง ติดต่อกับจังหวัดนครราชสีมา

ทิศตะวันออก อำเภอพลับพลาชัย กระสัง ประโดนชัย ติดต่อกับจังหวัดสุรินทร์

ทิศใต้ อำเภอบ้านกรวด ละหานทราย โนนดินแดง ติดต่อกับจังหวัดสระแก้ว และประเทศกัมพูชา

 **จังหวัดบุรีรัมย์** มีเนื้อที่รวมทั้งสิ้นประมาณ ๑๐,๓๙๓.๙๔๕ ตารางกิโลเมตร หรือ ๖,๔๕๑,๑๗๘.๑๒๕ ไร่

**ลักษณะภูมิประเทศ**

สภาพพื้นที่โดยทั่วไปเป็นที่ราบสูง พื้นที่ลาดจากทิศใต้ลงไปทิศเหนือ มีลักษณะเป็นลูกคลื่นเล็กน้อย เป็นที่ราบขั้นบันได ช่องเขาเกิดจากภูเขาไฟระเบิดเมื่อประมาณเก้าแสนถึงหนึ่งล้านปีเศษ ทำให้จังหวัดบุรีรัมย์มีลักษณะภูมิประเทศที่สำคัญ คือ

๑. พื้นที่สูงและภูเขาทางตอนใต้

๒. พื้นที่ลูกคลื่นลอนตื้นตอนกลางของจังหวัด

๓. พื้นที่ราบลุ่มตอนเหนือริมฝั่งแม่น้ำมูล

**ลักษณะภูมิอากาศ**

จังหวัดบุรีรัมย์อยู่ในแถบของลมมรสุมเขตร้อน ลักษณะของลมฟ้า อากาศและปริมาณน้ำฝน จะขึ้นอยู่กับอิทธิพลของลมมรสุมเป็นสำคัญ ลมมรสุมที่พัดผ่าน คือ

๑. ลมมรสุมตะวันตกเฉียงใต้ พัดจากมหาสมุทรอินเดียเข้าสู่บริเวณภาคใต้ ภาคกลาง ภาคตะวันออกเฉียงเหนือ ทำให้เกิดฝนตก แต่จังหวัดบุรีรัมย์ได้รับปริมาณน้ำฝนจากลมมรสุมตะวันตกเฉียงใต้ค่อนข้างน้อย เนื่องจากมีเทือกเขาพนมดงรักกั้นอยู่ ปริมาณน้ำฝนส่วนใหญ่มาจากอิทธิพลของลมพายุใน ทะเลจีนใต้

๒. ลมมรสุมตะวันออกเฉียงเหนือ พัดจากแคว้นไซบีเรียและทางตอนเหนือของประเทศจีน ทำให้เกิดความหนาวเย็นและความแห้งแล้งโดยทั่วไป โดยเฉพาะจังหวัดบุรีรัมย์ได้รับผลกระทบค่อนข้างสูง

๓. ฤดูกาลในจังหวัดบุรีรัมย์ มี ๓ ฤดู ในแต่ละฤดูจะมีช่วงเวลาไม่คงที่แน่นอน ขึ้นอยู่กับปรากฏการณ์ทางธรรมชาติและอิทธิพลของลมมรสุมเป็นหลัก แต่โดยทั่วๆ ไป พอสรุปได้ ดังนี้

- ฤดูร้อน อยู่ระหว่างช่วงเดือนกุมภาพันธ์ หรือมีนาคมถึงเดือนพฤษภาคม อากาศร้อนอบอ้าวและร้อนจัดมากในบางช่วงส่งผลให้เกิดความแห้งแล้งโดยทั่วไป

- ฤดูฝนอยู่ระหว่างเดือนพฤษภาคมหรือมิถุนายนถึงเดือนตุลาคม ปริมาณน้ำฝนไม่แน่นอน บางปีฝนมาก บางปีฝนน้อย ขึ้นอยู่กับอิทธิพลของลมมรสุม และลมพายุดีเปรสชันในทะเลจีนใต้

- ฤดูหนาว อยู่ระหว่างช่วงเดือนตุลาคม หรือพฤศจิกายนถึงเดือนมกราคม ความหนาวเย็น ในแต่ละปีขึ้นอยู่กับอิทธิพลของลมมรสุมตะวันออกเฉียงเหนือ และร่องความกดอากาศต่ำจากประเทศจีน

โดยทั่วไปจังหวัดบุรีรัมย์มีลักษณะอากาศคล้ายคลึงกับทุกจังหวัดในภาคตะวันออกเฉียงเหนือ ในฤดูฝนจะมีฝนตกหนักในเดือนมิถุนายน (จากข้อมูลของสถานีอุตุนิยมวิทยาบุรีรัมย์)

**การปกครองและประชากร**

แบ่งการปกครองออกเป็น ๒๓ อำเภอ ๑๘๙ ตำบล ๒,๕๔๖ หมู่บ้าน โดยมีอำเภอ ดังนี้ อำเภอเมืองบุรีรัมย์ อำเภอนางรอง อำเภอประโคนชัย อำเภอพุทไธสง อำเภอลำปลายมาศ อำเภอสตึก อำเภอกระสัง อำเภอละหานทราย อำเภอบ้านกรวด อำเภอคูเมือง อำเภอโนนสุวรรณ อำเภอชำนิ อำเภอโนนดินแดง อำเภอเฉลิมพระเกียรติ อำเภอบ้านใหม่ไชยพจน์ อำเภอบ้านด่าน อำเภอห้วยราช อำเภอปะคำ อำเภอหนองกี่ อำเภอพลับพลาชัย อำเภอนาโพธิ์ อำเภอหนองหงส์และอำเภอแคนดง

การปกครองส่วนท้องถิ่นประกอบด้วย : องค์การบริหารส่วนจังหวัด ๑ แห่ง เทศบาลเมือง ๓ แห่ง เทศบาลตำบล ๕๗ แห่ง และองค์การบริหารส่วนตำบล ๑๔๘ แห่ง จำนวนประชากรทั้งสิ้น ๑,๕๖๖,๗๔๐ คน เป็นชาย ๗๑๐,๐๗๙ คน เป็นหญิง ๘๕๖,๖๖๑ คน (๒๕๕๖) แบ่งการปกครอง ดังนี้

๑. อำเภอเมืองบุรีรัมย์ มี ๑๘ ตำบล ๓๒๓ หมู่บ้าน

๒. อำเภอนางรอง มี ๑๕ ตำบล ๑๘๘ หมู่บ้าน

๓. อำเภอประโคนชัย มี ๑๖ ตำบล ๑๘๒ หมู่บ้าน

๔. อำเภอพุทไธสง มี ๗ ตำบล ๙๗ หมู่บ้าน

๕. อำเภอลำปลายมาศ มี ๑๖ ตำบล ๒๑๖ หมู่บ้าน

๖. อำเภอสตึก มี ๑๒ ตำบล ๑๗๙ หมู่บ้าน

๗. อำเภอกระสัง มี ๑๑ ตำบล ๑๖๘ หมู่บ้าน

๘. อำเภอละหานทราย มี ๖ ตำบล ๘๔ หมู่บ้าน

๙. อำเภอบ้านกรวด มี ๙ ตำบล ๑๑๕ หมู่บ้าน

๑๐.อำเภอคูเมือง มี ๗ ตำบล ๑๐๖ หมู่บ้าน

๑๑. อำเภอหนองกี่ มี ๑๐ ตำบล ๑๐๘ หมู่บ้าน

๑๒. อำเภอปะคำ มี ๕ ตำบล ๗๗ หมู่บ้าน

๑๓. อำเภอหนองหงส์ มี ๗ ตำบล ๑๐๐ หมู่บ้าน

๑๔. อำเภอนาโพธิ์ มี ๕ ตำบล ๖๕ หมู่บ้าน

๑๕. อำเภอพลับพลาชัย มี ๕ ตำบล ๖๗ หมู่บ้าน

๑๖. อำเภอห้วยราช มี ๘ ตำบล ๘๐ หมู่บ้าน

๑๗. อำเภอโนนสุวรรณ มี ๔ ตำบล ๕๖ หมู่บ้าน

๑๘. อำเภอชำนิ มี ๖ ตำบล ๖๓ หมู่บ้าน

๑๙. อำเภอโนนดินแดง มี ๓ ตำบล ๓๗ หมู่บ้าน

๒๐. อำเภอบ้านใหม่ไชยพจน์ มี ๕ ตำบล ๕๕ หมู่บ้าน

๒๑. อำเภอเฉลิมพระเกียรติ มี ๕ ตำบล ๖๗ หมู่บ้าน

๒๒. อำเภอบ้านด่าน มี ๔ ตำบล ๕๙ หมู่บ้าน

๒๓. อำเภอแคนดง มี ๔ ตำบล ๕๔ หมู่บ้าน

**สัญลักษณ์ประจำจังหวัด**

**ตราประจำจังหวัด**



คือ รูปเทวดารำและปราสาทหิน

เทวดารำ หมายถึงดินแดนแห่งเทพเจ้าผู้สร้าง ผู้ปราบยุคเข็ญ และผู้ประสาทสุข

ท่ารำ หมายถึงความสำราญชื่นชมยินดี ซึ่งตรงกับพยางค์สุดท้ายของชื่อจังหวัด

ปราสาทหิน คือปราสาทเขาพนมรุ้งซึ่งมีกำแพงล้อมรอบ ภายในท้องพระโรงมีเทวสถาน

**ดอกไม้ประจำจังหวัด** คือ ดอกสุพรรณิการ์ หรือดอกฝ้ายคำ (*Cochlospermum regium*)

[](http://commons.wikimedia.org/wiki/File:Yellow_Silk_Cotton_(Cochlospermum_religiosum)_flowers_in_Kolkata_W_IMG_4246.jpg)

**ต้นไม้ประจำจังหวัด** คือต้นกาฬพฤกษ์

[](http://www.google.co.th/url?url=http://daintygd.blogspot.com/&rct=j&frm=1&q=&esrc=s&sa=U&ei=WigAVKnKFo7nuQTijIKgDw&ved=0CB0Q9QEwBA&usg=AFQjCNHj1OysXkdVCpC9CdM-I22tOnGcxA)

**คำขวัญประจำจังหวัดบุรีรัมย์**

**“เมือง**[**ปราสาทหิน**](http://th.wikipedia.org/wiki/%E0%B8%AD%E0%B8%B8%E0%B8%97%E0%B8%A2%E0%B8%B2%E0%B8%99%E0%B8%9B%E0%B8%A3%E0%B8%B0%E0%B8%A7%E0%B8%B1%E0%B8%95%E0%B8%B4%E0%B8%A8%E0%B8%B2%E0%B8%AA%E0%B8%95%E0%B8%A3%E0%B9%8C%E0%B8%9E%E0%B8%99%E0%B8%A1%E0%B8%A3%E0%B8%B8%E0%B9%89%E0%B8%87) **ถิ่น**[**ภูเขาไฟ**](http://th.wikipedia.org/wiki/%E0%B8%A0%E0%B8%B9%E0%B9%80%E0%B8%82%E0%B8%B2%E0%B9%84%E0%B8%9F) **ผ้าไหมสวย รวยวัฒนธรรม”**

**ความหมายของคำขวัญ**

*เมืองปราสาทหิน* หมายถึง บุรีรัมย์มี[ปราสาทหินเขาพนมรุ้ง](http://th.wikipedia.org/wiki/%E0%B8%9B%E0%B8%A3%E0%B8%B2%E0%B8%AA%E0%B8%B2%E0%B8%97%E0%B8%AB%E0%B8%B4%E0%B8%99%E0%B9%80%E0%B8%82%E0%B8%B2%E0%B8%9E%E0%B8%99%E0%B8%A1%E0%B8%A3%E0%B8%B8%E0%B9%89%E0%B8%87) เป็นเอกลักษณ์ของจังหวัด

*ถิ่นภูเขาไฟ* หมายถึง บุรีรัมย์มี[ภูเขาไฟ](http://th.wikipedia.org/wiki/%E0%B8%A0%E0%B8%B9%E0%B9%80%E0%B8%82%E0%B8%B2%E0%B9%84%E0%B8%9F)ที่ดับสนิทแล้วหลายแห่ง

*ผ้าไหมสวย* หมายถึง บุรีรัมย์มีการทอผ้าไหมขึ้นชื่อ ที่[อำเภอนาโพธิ์](http://th.wikipedia.org/wiki/%E0%B8%AD%E0%B8%B3%E0%B9%80%E0%B8%A0%E0%B8%AD%E0%B8%99%E0%B8%B2%E0%B9%82%E0%B8%9E%E0%B8%98%E0%B8%B4%E0%B9%8C)

*รวยวัฒนธรรม* หมายถึง บุรีรัมย์มีเทศกาลงานประเพณีที่รุ่งเรืองมาหลายปี

**อักษรย่อจังหวัด**

**“บร.”**

**ธงประจำจังหวัด**

ธงพื้นสีม่วง-แสด แบ่งครึ่งตามแนวตั้ง กลางธงมีตราเทพยดาฟ้อนรำหน้า[ปราสาทหินพนมรุ้ง](http://th.wikipedia.org/wiki/%E0%B8%9B%E0%B8%A3%E0%B8%B2%E0%B8%AA%E0%B8%B2%E0%B8%97%E0%B8%AB%E0%B8%B4%E0%B8%99%E0%B8%9E%E0%B8%99%E0%B8%A1%E0%B8%A3%E0%B8%B8%E0%B9%89%E0%B8%87)

[](http://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Provincial_Flag_Buriram.jpg)

**ข้อมูลสำคัญด้านศาสนา ศิลปะ และวัฒนธรรม ขนบธรรมเนียม ของจังหวัด**

ขนบธรรมเนียมประเพณีสำคัญของจังหวัด

จังหวัดบุรีรัมย์ เป็นพื้นที่ที่มีกลุ่มชนที่มีวัฒนธรรมแตกต่างกันถึง 4 กลุ่มชนเผ่า จึงเป็นดินแดน ที่มีความหลากหลายทางด้านวัฒนธรรมมากแห่งหนึ่ง และความหลากหลายนี้ก็มีความผสมกลมกลืนกัน แต่มีประเพณีบางอย่างที่มีลักษณะตามความเชื่อของแต่ละกลุ่มชาติพันธุ์แต่ประเพณีหลักของ ชาวบุรีรัมย์ ก็เช่นเดียวกับชาวอีสานทั่วไปคือยึดมั่นใน “ฮีตสิบสอง”คือ มีประเพณีประจำสิบสองเดือนในรอบปีเช่นเดียว กับชาวอีสานทั่วไป ดังนี้

*เดือนเจียง*(เดือนอ้าย) หรือเดือนธันวาคม นิมนต์พระสงฆ์มาเข้าปริวาสกรรมหรือเข้ากรรม เพื่อฝึกสำนึกความผิดหรือความบกพร่องของตนและ มุ่งประพฤติปฏิบัติให้ถูกต้องตามพระธรรมวินัยต่อไป ในด้านฆราวาสจึงทำพิธีเลี้ยงผีแถนผีต่าง ๆ (ผีบรรพบุรุษ)

*เดือนยี่* (มกราคม) ทำบุญคูณข้าว หรือบุญคูณลาน โดยนิมนต์พระสงฆ์สวดมนต์เย็นและ ฉันภัตตาหารเช้าเพื่อเป็นศิริมงคลแก่ข้าวเปลือกเมื่อพระฉัน อาหารเช้าเสร็จก็ทำพิธีสู่ขวัญข้าวต่อไป

*เดือนสาม* (กุมภาพันธ์) ทำบุญข้าวจี่และบุญมาฆบูชา เริ่มพิธีทำบุญข้าวจี่ในตอนเข้าโดยใช้ข้าวเหนียวปั้นหุ้มน้ำอ้อยนำไปย่างไฟหรือจี่พอเกรียมแล้วชุบ ด้วยไข่นำไปย่างไฟจนสุกแล้วใส่ภาชนะเพื่อนำไปถวายพระสงฆ์พร้อมกับอาหารอื่น ๆ ข้าวจี่ที่เหลือจากพระฉันแล้ว ชาวบ้านจะแบ่งกันรับประทานถือว่าผู้รับประทาน จะเป็นมงคลแก่ตัวเอง

*เดือนสี่* (มีนาคม) ทำบุญเผวส (บุญพระเวส) หรือทำบุญมหาชาติ มีการฟังเทศน์มหาชาติ ถือกันว่าต้องฟังให้จบทุกกัณฑ์ในวันเดียวจึงจะได้กุศล งานบุญนี้มีผู้นำของมาถวายพระเรียกว่า “กัณฑ์หลอน”

*เดือนห้า* (เมษายน) ตรุษสงกรานต์ หรือทำบุญขึ้นบ้านใหม่ มีการสรงน้ำพระพุทธรูปและพระสงฆ์ชาวบ้านจะไปเก็บดอกไม้มาบูชาพระ

*เดือนหก* (พฤษภาคม) ทำบุญบั้งไฟ และทำบุญวิสาขบูชา จะมีการฟังเทศน์ตลอดวัน กลางคืนมีเวียนเทียน สำหรับบุญบั้งไฟก็เป็นพิธีเพื่อ ขอฝนจากเทวดา (แถน) และมีการบวชนาคด้วย

*เดือนเจ็ด* (มิถุนายน) ทำบุญซำฮะ เพื่อบูชาเทวดาอารักษ์หลักเมือง โดยทำพิธีเซ่นบวงสรวงหลักเมืองหลักบ้าน ผีพ่อแม่ ผีปู่ผีเมือง (ผีบรรพบุรุษ) ผีตาแฮก (เทวดารักษาไร่นา) เพื่อระลึกถึงผู้มีพระคุณ

*เดือนแปด* (กรกฎาคม) ทำบุญเข้าพรรษา มีการทำบุญตักบาตรพระสงฆ์ ถวายภัตตาหาร เช้าและเพลแด่พระสงฆ์สามเณรฟังพระธรรมเทศนา ตอนบ่ายและนำขี้ผึ้งมาหล่อเป็นเทียนพรรษา เพื่อถวาย เป็นพุทธบูชา และจะเก็บไว้ตลอดพรรษา

*เดือนเก้า* (สิงหาคม) ทำบุญข้าวประดับดิน โดยจัดอาหารคาวหวาน หมากพลู บุหรี่ สุรา แล้วนำไปวางไว้ใต้ต้นไม้หรือที่ใดที่หนึ่งพร้อมทั้งเชิญวิญญาณบรรพบุรุษและญาติที่ล่วงลับไปแล้วให้มารับเอา อาหารไป

*เดือนสิบ* (กันยายน) ทำบุญข้าวสาก หรือสลากภัตในวันเพ็ญ เป็นการอุทิศส่วนกุศลให้แก่ผู้ตาย เช่นเดียวกับทำบุญข้าวประดับดิน

*เดือนสิบเอ็ด* (ตลุาคม) มีการทำบุญออกพรรษา ในวันขึ้น 15 ค่ำ เดือน11 ตอนเช้าชาวบ้าน จะร่วมทำบุญตักบาตร รับศีล ฟังเทศน์ ถวายผ้าจำนำพรรษา พระสงฆ์จะร่วมกันทำพิธีออกวัสสาปวารณา กลางคืน มีการจุดโคมไฟแขวนไว้ตามต้นไม้ หรือตามริมรั้วของวัด

*เดือนสิบสอง* (พฤศจิกายน) ในเดือนนี้จะมีการทำบุญกฐิน สำหรับประชาชนที่อยู่ตามริมน้ำจะมีการแข่งเรือด้วย เช่น ริมแม่น้ำโขงแม่น้ำมูล แม่น้ำชี ฯลฯ เพื่อระลึกถึงอุสพญานาค หรือบางแห่งจะมีการแห่ปราสาทผึ้งเพื่อถวายพระสงฆ์และเพื่อเป็นพุทธบูชาตามประเพณี

ทั้งสิบสองเดือนนี้ถือเป็นประเพณีหลักของชาวอีสานทั่วไปที่ปฏิบัติสืบทอดกันมาตั้งแต่อดีตจนถึงปัจจุบันและประเพณีเหล่านี้ ยังแสดงให้เห็นถึงความพร้อมเพรียงร่วมแรงร่วมใจกันของชาวบ้าน ประเพณีดังกล่าว สะท้อนให้เห็นถึงวิถีชีวิตของสังคมอีสานที่เต็ม ไปด้วยความเอื้อเฟื้อเผื่อแผ่ ความเสียสละ แรงกายแรงใจเพื่อการกุศล ความสมานสามัคคี ตลอดจนความกตัญญูรู้คุณต่อบุพการี ซึ่งสิ่งเหล่านี้เป็นสิ่งสำคัญที่หล่อหลอมบุคลิกภาพของชาวอีสานที่สำคัญยิ่งอย่างหนึ่ง ในพื้นที่จังหวัดบุรีรัมย์ แถบอำเภอคูเมือง พุทไธสง นาโพธิ์ และ สตึก แต่ปัจจุบันการปฏิบัติตาม ฮีตสิบสองก็เปลี่ยนแปลงไปบ้างตามสภาพสังคมที่เปลี่ยนแปลงไป ประเพณีเฉพาะกลุ่มชาติพันธุ์ ประเพณีของจังหวัดบุรีรัมย์นอกจากประเพณีหลัก ๑๒ เดือนแล้ว ยังมีประเพณีเฉพาะกลุ่มชนที่ปฏิบัติตามความเชื่อที่มีความแตกต่างกันไป ประเพณีสำคัญที่ยังคงปฏิบัติสืบเนื่องกันมาจากอดีตจนถึง ปัจจุบันของกลุ่มไทยเขมรและไทยลาว



จังหวัดบุรีรัมย์ นอกจากมีวัฒนธรรมประเพณีอันดีงามตาม “ฮีตสิบสอง” แล้ว ยังมีวัฒนธรรมอันดีงามที่มีความเป็นเอกลักษณ์โดดเด่น และสร้างชื่อเสียงให้จังหวัดบุรีรัมย์ ในแต่ละด้าน ดังนี้

**ด้านหัตถกรรม/ช่างฝีมือ**

|  |  |  |  |
| --- | --- | --- | --- |
| **ลำดับที่** | **รายการ** | **ตำบล** | **อำเภอ** |
| ๑ | ผ้าไหม /ผ้าพื้นเมือง |  | นาโพธิ์ พุทไธสง นางรอง ห้วยราช กระสัง  เฉลิมพระเกียรติ |
| ๒ | ผ้าซิ่นตีนแดง/ผ้าหางกระรอกคู่ตีนแดง |  | นาโพธิ์ ห้วยราช พุทไธสง นางรอง สตึก |
| ๓ | บายศรีอำเภอกระสัง |  | กระสัง |
| ๔ | งานแกะสลักหินทราย | เสม็ด | อำเภอเมืองบุรีรัมย์ |
| ๕ | งานปั้นเครื่องเคลือบ |  | อำเภอบ้านกรวด |
| ๖ | อุปกรณ์นางรำเขมรโบราณ | เสม็ด | อำเภอเมืองบุรีรัมย์ |

**ด้านอาหาร**

|  |  |  |  |  |
| --- | --- | --- | --- | --- |
| **ลำดับที่** | **รายการ** | **ตำบล** | | **อำเภอ** |
| ๑ | ขาหมูนางรอง และขาหมูลำปลายมาศ | นางรอง/ลำปลายมาศ | | นางรอง/อำเภอลำปลายมาศ |
| ๒ | ส้มต่อนแคนดง |  | | แคนดง |
| ๓ | กุ้งจ่อมประโคนชัย |  | | ประโคนชัย |
| ๔ | กระยาสารท นางรอง/ประโคนชัย |  | | นางรอง/ประโคนชัย |
| ๕ | ไข่เค็มเฉลิมพระเกียรติ |  | | เฉลิมพระเกียรติ |
| ๖ | หมูเส้นห้วยราช |  | | ห้วยราช |
| ๗ | ขนมไทย นางรอง |  | นางรอง | |
| ๘ | กล้วยฉาบ เฉลิมพระเกียรติ |  | เฉลิมพระเกียรติ | |
| ๙ | หัวผักกาดหวาน กระสัง |  | กระสัง | |

**ด้านขนบธรรมเนียมประเพณี**

|  |  |  |  |
| --- | --- | --- | --- |
| **ลำดับที่** | **รายการ** | **ตำบล** | **อำเภอ** |
| ๑ | งานประเพณีแข่งเรือยาวอำเภอสตึก | สตึก | สตึก |
| ๒ | งานมหกรรมว่าวอีสาน อำเภอห้วยราช | ห้วยราช | ห้วยราช |
| ๓ | งานนมัสการพระเจ้าใหญ่วัดหงส์ อำเภอพุทไธสง | พุทไธสง | พุทไธสง |
| ๔ | งานประเพณีเครื่องเคลือบพันปี อำเภอบ้านกรวด | บ้านกรวด | บ้านกรวด |
| ๕ | งานประเพณีขึ้นเขาพนมรุ้ง (งานมหัศจรรย์พนมรุ้ง) | ตาเป๊ก | เฉลิมพระเกียรติ |
| ๖ | งานประเพณีของดีอำเภอโนนสุวรรณ | โนนสุวรรณ | โนนสุวรรณ |
| ๗ | งานประเพณีบุญบั้งไฟ อำเภอแคนดง | แคนดง | แคนดง |
| ๘ | งานข้าวมะลิหอม กุ้งจ่อมประโคนชัย | ประโคนชัย | ประโคนชัย |
| ๙ | งานประเพณีกวนข้าวทิพย์ ตักบาตร  เทโวโรหณะ | เสม็ด | เมืองบุรีรัมย์ |

**ด้านศิลปะการแสดงและดนตรี**

|  |  |  |  |
| --- | --- | --- | --- |
| **ลำดับที่** | **รายการ** | **ตำบล** | **อำเภอ** |
| ๑ | กันตรึม | พลับพลาชัย | พลับพลาชัย/บ้านด่าน/ปะคำ |
| ๒ | เรือมตรด | กระสัง/ห้วยราช | กระสัง/ห้วยราช |
| ๓ | เจรียง | ห้วยราช / สองห้อง | ห้วยราช / เมืองบุรีรัมย์ |
| ๔ | มโหรีเขมร | พลับพลาชัย | พลับพลาชัย |

**ด้านโบราณสถาน โบราณวัตถุ**ที่สำคัญ

|  |  |  |  |
| --- | --- | --- | --- |
| **ลำดับที่** | **รายการ** | **ตำบล** | **อำเภอ** |
| ๑ | ปราสาทหินพนมรุ้ง | ตาเป๊ก | เฉลิมพระเกียรติ |
| ๒ | ปราสาทเมืองต่ำ | โคกเมือง | เฉลิมพระเกียรติ |
| ๓ | ปรางค์กู่สวนแตง | กู่สวนแตง | บ้านใหม่ไชยพจน์ |
| ๔ | ปราสาททอง | บ้านกรวด | บ้านกรวด |
| ๕ | หลวงพ่อโต วัดกลาง (พระอารามหลวง) | ในเมือง | เมืองบุรีรัมย์ |

**จำนวนศาสนสถานในจังหวัด** มีรายละเอียด ดังนี้

จังหวัดบุรีรัมย์ มีองค์กรเครือข่ายศาสนาที่สำคัญ ๓ ศาสนา ได้แก่ ศาสนาพุทธ ศาสนาคริสต์นิกายโรมันคาทอลิค/นิกายโปรเตสแตนต์ และศาสนาอิสลาม ซึ่งมีจำนวนศาสนสถานแยกตามรายศาสนา ดังนี้

|  |  |  |  |  |  |
| --- | --- | --- | --- | --- | --- |
| **ศาสนสถาน (แยกรายศาสนา)** | | | | | **รวม**  **(แห่ง)** |
| พุทธ (แห่ง) | อิสลาม (แห่ง) | คริสต์ (แห่ง) | พราหมณ์-ฮินดู | ซิกข์ (แห่ง) |
| ๑,๕๘๑ | ๒ | ๕๘ | - | - | ๑,๖๔๑ |

**จำนวนผู้นับถือศาสนา จำแนกตามเพศ**

จังหวัดบุรีรัมย์เป็นจังหวัดที่มีขนาดใหญ่มีประชากรจัดเป็นอันดับที่ ๖ ของประเทศไทย ซึ่งมีประชากรประมาณ ๑,๕๖๖,๗๔๐ คน เป็นชาย ๗๑๐,๐๗๙ คน เป็นหญิง ประมาณ ๘๕๖,๖๖๑ คน (ข้อมูล อ้างอิงจากปกครองจังหวัดบุรีรัมย์ เดือนกรกฎาคม ๒๕๕๖) มีประชากรส่วนใหญ่นับถือศาสนาพุทธ และมีการนับถือศาสนาอื่นในจังหวัด จำแนกตามเพศ ดังนี้

-

|  |  |  |  |  |
| --- | --- | --- | --- | --- |
| **ศาสนา** | **ชาย (คน)** | **หญิง (คน)** | **รวม (คน)** | **ร้อยละ** |
| พุทธ | ๗๐๗,๐๙๑ | ๘๕๒,๘๖๒ | ๑,๕๕๙,๙๕๓ | ๙๙.๕๖ |
| อิสลาม | ๑๑๕ | ๑๒๕ | ๒๔๐ | ๐.๐๒ |
| คริสต์ | ๒,๘๗๓ | ๓,๖๗๔ | ๖,๕๔๗ | ๐.๔๒ |
| พราหมณ์-ฮินดู | - | - | - | - |
| ซิกข์ | - | - | - | - |

**จำนวนสถานศึกษา (ทุกสังกัดในจังหวัด)**

การศึกษาในจังหวัดบุรีรัมย์ แบ่งออกเป็น ๔ ระดับ ได้แก่ ระดับประถมศึกษา ระดับมัธยมศึกษา ระดับประกาศนียบัตรวิชาชีพ /ประกาศนียบัตรวิชาชีพชั้นสูง และ ระดับอุดมศึกษา ซึ่งการจัดการศึกษาในระดับประถมศึกษา และระดับมัธยมศึกษา ที่เป็นการจัดการศึกษาขั้นพื้นฐาน อยู่ในความรับผิดชอบของสำนักงานเขตพื้นที่การศึกษาประถมศึกษาบุรีรัมย์ เขต ๑ -๔ และ สำนักงานเขตพื้นที่การศึกษามัธยมศึกษา เขต ๓๒ มีหน่วยงานสถานศึกษาที่อยู่ในสังกัดกระทรวงศึกษาธิการทั้งที่เป็นของรัฐ และเอกชน ตลอดจนอยู่ในสังกัดกรมการปกครองส่วนท้องถิ่น กระทรวงมหาดไทย มีสถิติข้อมูลจำนวนสถานศึกษาทุกสังกัดในจังหวัดบุรีรัมย์ ดังนี้

|  |  |  |  |  |  |
| --- | --- | --- | --- | --- | --- |
| ที่ | ระดับ | สังกัด ศธ.(แห่ง) | | สังกัด อปท. (แห่ง) | รวม |
| รัฐบาล | เอกชน |
| ๑ | ประถมศึกษา | ๗๖๖ | ๑๐ | ๔ | ๗๗๐ |
| ๒ | มัธยมศึกษา | ๖๗ | ๑ | ๑ | ๖๙ |
| ๓ | ปวช./ปวส. | ๖ | ๔ | ๑ | ๑๑ |
| ๔ | อุดมศึกษา | ๒ | ๒ | - | ๔ |

**จำนวนข้อมูลเครือข่ายชุมชนคุณธรรมน้อมนำหลักปรัชญาเศรษฐกิจพอเพียง**

|  |  |  |  |
| --- | --- | --- | --- |
| **ที่** | **อำเภอ** | **จำนวนชุมชนคุณธรรม(แห่ง)** | **ชุมชนต้นแบบ** |
| ๑ | เมืองบุรีรัมย์ | 6 | วัดโพธิ์ย่อย |
| ๒ | นางรอง | 5 | อำเภอลำปลายมาศ |
| ๓ | ประโคนชัย | 4 | วัดสนวนนอก |
| ๔ | พุทไธสง | 4 | อำเภอห้วยราช |
| ๕ | ลำปลายมาศ | 6 |  |
| ๖ | สตึก | 7 |  |
| ๗ | กระสัง | 2 |  |
| ๘ | ลำหานทราย | 5 |  |
| ๙ | บ้านกรวด | 6 |  |
| ๑๐ | คูเมือง | 4 |  |
| ๑๑ | หนองกี่ | 4 |  |
| ๑๒ | ปะคำ | 4 |  |
| ๑๓ | หนองหงส์ | 3 |  |
| ๑๔ | นาโพธิ์ | 4 |  |
| ๑๕ | พลับพลาชัย | 4 |  |
| ๑๖ | ห้วยราช | 5 |  |
| ๑๗ | โนนสุวรรณ | 2 |  |
| ๑๘ | ชำนิ | 4 |  |
| ๑๙ | โนนดินแดง | 4 |  |
| ๒๐ | เฉลิมพระเกียรติ | 7 |  |
| ๒๑ | บ้านใหม่ไชยพจน์ | 4 |  |
| ๒๒ | บ้านด่าน | 4 |  |
| ๒๓ | แคนดง | 5 |  |
|  | รวมทั้งสิ้น | 103 |  |

**จำนวนข้อมูลโบราณสถานในจังหวัดบุรีรัมย์**

|  |  |  |  |
| --- | --- | --- | --- |
| **ที่** | **อำเภอ** | **ประกาศขึ้นทะเบียน** | **ยังไม่ขึ้นทะเบียน** |
| ๑ | เมืองบุรีรัมย์ | 2 | 18 |
| ๒ | นางรอง | 6 | 10 |
| ๓ | ประโคนชัย | 6 | 23 |
| ๔ | พุทไธสง | 2 | 9 |
| ๕ | ลำปลายมาศ | 3 | 25 |
| ๖ | สตึก | - | 12 |
| ๗ | กระสัง | - | 7 |
| ๘ | ลำหานทราย | 1 | 3 |
| ๙ | บ้านกรวด | 3 | 39 |
| ๑๐ | คูเมือง | 1 | 14 |
| ๑๑ | หนองกี่ | 2 | 4 |
| ๑๒ | ปะคำ | 4 | 9 |
| ๑๓ | หนองหงส์ | 7 | 8 |
| ๑๔ | นาโพธิ์ | - | 5 |
| ๑๕ | พลับพลาชัย | - | 6 |
| ๑๖ | ห้วยราช | - | 7 |
|  | โนนสุวรรณ | - | - |
| ๑๘ | ชำนิ | 1 | 10 |
| ๑๙ | โนนดินแดง | 1 | 3 |
| ๒๐ | เฉลิมพระเกียรติ | 2 | 3 |
| ๒๑ | บ้านใหม่ไชยพจน์ | 2 | 5 |
| ๒๒ | บ้านด่าน | - | 5 |
| ๒๓ | แคนดง | - | 11 |
|  | รวมทั้งสิ้น | 43 | 236 |

**จำนวนหมู่บ้านจำแนกตามอำเภอ**

จังหวัดบุรีรัมย์ แบ่งการปกครองออกเป็น ๒๓ อำเภอ ๑๘๙ ตำบล มีจำนวนหมู่บ้านทั้งสิ้น ๒,๕๔๖ หมู่บ้าน แยกเป็นรายอำเภอ ดังนี้

|  |  |  |  |
| --- | --- | --- | --- |
| **ที่** | **อำเภอ** | **จำนวนหมู่บ้าน(แห่ง)** | **รวม** |
| ๑ | เมืองบุรีรัมย์ | ๓๒๓ | ๓๒๓ |
| ๒ | นางรอง | ๑๘๘ | ๑๘๘ |
| ๓ | ประโคนชัย | ๑๘๒ | ๑๘๒ |
| ๔ | พุทไธสง | ๙๗ | ๙๗ |
| ๕ | ลำปลายมาศ | ๒๑๖ | ๒๑๖ |
| ๖ | สตึก | ๑๗๙ | ๑๗๙ |
| ๗ | กระสัง | ๑๖๘ | ๑๖๘ |
| ๘ | ลำหานทราย | ๘๔ | ๘๔ |
| ๙ | บ้านกรวด | ๑๑๕ | ๑๑๕ |
| ๑๐ | คูเมือง | ๑๐๖ | ๑๐๖ |
| ๑๑ | หนองกี่ | ๑๐๘ | ๑๐๘ |
| ๑๒ | ปะคำ | ๗๗ | ๗๗ |
| ๑๓ | หนองหงส์ | ๑๐๐ | ๑๐๐ |
| ๑๔ | นาโพธิ์ | ๖๕ | ๖๕ |
| ๑๕ | พลับพลาชัย | ๖๗ | ๖๗ |
| ๑๖ | ห้วยราช | ๘๐ | ๘๐ |
|  | โนนสุวรรณ | ๕๖ | ๕๖ |
| ๑๘ | ชำนิ | ๖๓ | ๖๓ |
| ๑๙ | โนนดินแดง | ๓๗ | ๓๗ |
| ๒๐ | เฉลิมพระเกียรติ | ๖๗ | ๖๗ |
| ๒๑ | บ้านใหม่ไชยพจน์ | ๕๕ | ๕๕ |
| ๒๒ | บ้านด่าน | ๕๙ | ๕๙ |
| ๒๓ | แคนดง | ๕๔ | ๕๔ |
|  | รวมทั้งสิ้น | ๒,๕๔๖ | ๒,๕๔๖ |

**แหล่งท่องเที่ยวในมิติศาสนาที่มีความสำคัญและโดดเด่นในจังหวัด**

บุรีรัมย์ เป็นแหล่งวัฒนธรรมที่หลากหลาย ดั่งคำขวัญของจังหวัดบุรีรัมย์ คือ “เมืองปราสาทหิน ถิ่นภูเขาไฟ ผ้าไหมสวย รวยวัฒนธรรม” ในความหลากหลายของวัฒนธรรมที่เป็นต้นทุนทางวัฒนธรรมทั้งในมิติศาสนาและมิติวัฒนธรรม ส่งเสริมให้จังหวัดบุรีรัมย์มีความเจริญรุ่งเรืองและเป็นปึกแผ่น นอกจากนี้ ยังเป็นต้นทุนที่ช่วยเพิ่มมูลค่าทางเศรษฐกิจ และคุณค่าทางจิตใจในเรื่องของการท่องเที่ยวเชิงวัฒนธรรม โดยเฉพาะต้นทุนที่เป็นแหล่งท่องเที่ยวในมิติศาสนา ที่มีความสำคัญในการเสริมสร้างคุณค่าทางจิตใจ ซึ่งในจังหวัดบุรีรัมย์มีแหล่งท่องเที่ยวเหล่านี้มากมาย แต่ที่สำคัญและโดดเด่น มีดังต่อไปนี้

**พระเจ้าใหญ่วัดหงษ์**

**สถานที่ตั้ง** อำเภอพุทไธสง

**การเดินทาง**

การเดินทางจากจังหวัดบุรีรัมย์ - อำเภอพุทไธสง ระยะทาง ๘๐ กม. และระยะทางไปวัดจากตลาดพุทไธสง เลี้ยวซ้ายใช้เส้นทางที่จะไปอำเภอพยัคฆภูมิพิสัย จังหวัดมหาสารคาม ระยะทางประมาณ ๑ กิโลเมตร และมีทางแยกเข้าวัดอีก ๒ กิโลเมตร

พระเจ้าใหญ่วัดหงส์เป็นพระพุทธรูปเก่าแก่ปางสมาธิ ขนาดหน้าตัก ๑๖ เมตร สูง ๒ เมตร สร้างด้วยศิลาแลง มีลักษณะของศิลปะพื้นเมืองปรากฏอยู่มาก ปัจจุบันประดิษฐานอยู่ที่วัดหงส์ หรือวัดศีรษะแรด ในอำเภอพุทไธสง ทุกปีในวันขึ้น ๑๔ ค่ำ หรือวันแรม ๑ ค่ำเดือน ๓

จะจัดงานเฉลิมฉลองทุกปี มีชาวอำเภอพุทไธสง และจังหวัดต่างๆ ไปนมัสการกราบไหว้ เป็นจำนวนมาก คำว่า "พระเจ้า" ในภาษาไทยอีสาน หมายถึง "พระพุทธรูป" ที่เรียกพระเจ้าใหญ่คงมิใช่ขนาด องค์พระพุทธรูปแต่หมายถึงความยิ่งใหญ่ ความศักดิ์สิทธิ์ เพราะเป็นที่เคารพสักการะของชาวบุรีรัมย์และประชาชนจากจังหวัดต่างๆ อย่างมาก โดยเฉพาะการสาบานและการอธิฐาน เคยปรากฏว่าผู้ที่ผิดคำสาบานได้ รับภัยพิบัติต่าง ๆ จึงได้มีผู้ไปสาบานงดเว้นอบายมุข เลิกดื่มสุรา สักการะกราบไหว้ขอให้คุ้มครองรักษาอยู่มิได้ขาด นอกจากนี้ ยังได้พบพระพิมพ์รูปใบขนุน และพระพุทธรูปแกะสลักจากนอแรดที่ใต้ฐานพระเจ้าใหญ่ด้วย



**วัดเขาพระอังคาร**

**สถานที่ตั้ง** บ้านเจริญสุข ต.เจริญสุข อ.เฉลิมพระเกียรติ จ.บุรีรัมย์

**รายละเอียด**

วัดเขาพระอังคารเป็นวัดที่สร้างขึ้นใหม่ ตั้งอยู่บนยอดเขาพระอังคารซึ่งสูงประมาณ 320 เมตร จากระดับน้ำทะเล มีโบสถ์ที่ประยุกต์จากสถาปัตยกรรมหลายสมัย ดูสวยงามแปลกตา เป็นวัดที่สวยงามใหญ่โตแห่งหนึ่งของบุรีรัมย์ มีโบสถ์ ศาลา และอาคารต่างๆ สร้างเลียนแบบสถาปัตยกรรมสมัยต่างๆ หลายรูปแบบงดงาม แปลกตาและน่าสนใจยิ่ง ภายในโบสถ์มีภาพจิตรกรรมฝาผนังและเรื่องราวพุทธชาดกเป็นภาษาอังกฤษด้วย บริเวณวัดเป็นปากปล่องภูเขาไฟคาดว่าเคยเป็นที่ตั้งของโบราณสถานสมัยทวารวดีเพราะเสมาหินแกะสลักสมัยดังกล่าวหลงเหลืออยู่เป็นจำนวนมาก วัดเขาอังคารเป็นภูเขาไฟที่ดับแล้วอีกลูกหนึ่งในบุรีรัมย์ อยู่ในเขตอำเภอเฉลิมพระเกียรติ ห่างจากปราสาทพนมรุ้ง ๒๐ กิโลเมตร โดยลงมาจากพนมรุ้ง ถึงบ้านตาเป็ก แล้วเลี้ยวซ้ายมาตามทางที่จะไปละหานทรายประมาณ ๑๓ กิโลเมตรแล้วเลี้ยวขวาเข้าทางลูกรังอีกประมาณ ๗ กิโลเมตรพบโบราณสถานเก่าแก่ และใบเสมาหินทรายสมัยทวารวดีสำคัญหลายชิ้น



**พระสุภัทรบพิตร**

**สถานที่ตั้ง** : วัดพระพุทธบาทเขากระโดง ถนนบุรีรัมย์-ประโคนชัย ตำบลเสม็ด อำเภอเมืองบุรีรัมย์ จังหวัดบุรีรัมย์

**รายละเอียด**

พระสุภัทรบพิตร เป็นพระพุทธรูปคู่บ้านคู่เมืองของจังหวัดบุรีรัมย์ ก่ออิฐถือปูนขนาดใหญ่ ประทับอยู่ปากปล่องภูเขาไฟ หันหน้าไปทางทิศเหนือ สร้างเมื่อปี พ.ศ. ๒๕๑๒ โดยผู้ว่าราชการจังหวัดบุรีรัมย์ นายสุรวุฒิ บุญญานุสาสน์ และกรรมการจังหวัดร่วมกับพ่อค้าประชาชนและผู้มีจิตศรัทธาเลื่อมใสได้ร่วมกันจัดสร้างขึ้นบริเวณยอดเขากระโดง มีหน้าตักกว้าง ๑๒ เมตร ความสูงจากฐานถึงยอดเศียรองค์พระ ๒๔ เมตร เป็นพระพุทธรูปประจำจังหวัดบุรีรัมย์ เพื่อให้เป็นที่สักการบูชาและปกปักษ์รักษาบ้านเมืองให้ประชาชนอยู่เย็นเป็นสุข และพุทธศาสนิกชนทั่วไปได้กราบไหว้สักการะเพื่อความเป็นสิริมงคลแก่ตนเอง



**วัดกลาง (พระอารามหลวง)**

**สถานที่ตั้ง** : เลขที่ ๙๖ ถนนสุนทรเทพ ตำบลในเมือง อำเภอเมืองบุรีรัมย์ จังหวัดบุรีรัมย์

**รายละเอียด**

 ประวัติความเป็นมา : วัดกลาง เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย สร้างเมื่อประมาณ พ.ศ. ๒๓๐๐ เศษ และได้รับพระทานวิสุงคามสีมา ได้รับการสถาปนาเป็นอารามหลวง เมื่อวันที่ ๑๐ เดือนกรกฏาคม พ.ศ. ๒๕๓๓ วัดกลางสร้างขึ้นตั้งแต่สมัยกรุงรัตนโกสินทร์ประมาณ พ.ศ. ๒๓๐๐ เศษ ไม่ปรากฏหลักฐานเกี่ยวกับผู้สร้าง เข้าใจว่าประชาชนเป็นผู้สร้างขึ้นมาเป็นวัดคู่บ้านคู่เมือง เป็นวัดที่ตั้งอยู่กลางใจเมือง บริเวณโดยรอบเป็นส่วนราชการ กรมการเมืองในสมัยยุครัตนโกสินทร์ตอนต้น ดังปรากฏหลักฐานที่เห็นปรากฏอยู่ในปัจจุบันนี้ เพราะฉะนั้นจึงเรียกชื่อว่า “วัดกลาง” คงเป็นเพราะว่าตั้งอยู่ ใจกลางเมือง เหมือนกับวัดเก่าแก่เช่นเดียวกับวัดอื่น ๆ วัดกลางพระอารามหลวงแห่งนี้ ยังปรากฏหลักฐานว่า เคยเป็นสถานที่พักแรมทัพสมเด็จเจ้าพระยาจักรีในคราวเดินทัพมาย่านนี้เพื่อทำการปราบปราม นครจำปาศักดิ์ ที่แข็งเมืองไม่ขึ้นต่อการปกครองกรุงรัตนโกสินทร์ในยุคนั้น และภายในบริเวณวัดมีสระน้ำโบราณที่เรียกเชื่อกันว่า “สระสิงโต” เป็นสระน้ำเก่าแก่โบราณ ในสมัยนั้นเป็นที่ดื่ม อาบ กิน และเป็นสถานที่ถือน้ำพิพัฒน์สัตยาของ ขุนนางในยุคนั้น โดยตักน้ำในสระน้ำแห่งนี้แล้วไปทำพิธีดื่มกินในพระอุโบสถหลังเก่า ซึ่งเป็นที่ตั้งของพระอุโบสถ ในปัจจุบันนี้ โดยสระนี้ในปัจจุบันยังใช้ได้ดีอยู่และเมื่อคราวที่ทางราชการได้จัดพระราชพิธีมหามงคลเฉลิม พระชนพรรษา ๕ รอบ ๕ ธันวาคม ๒๕๓๐ ในพระบาทสมเด็จพระเจ้าอยู่หัวฯ รัชกาลที่ 9 ทางราชการ จังหวัดบุรีรัมย์ได้ทำพิธีอัญเชิญนำน้ำในสระแห่งนี้ ทูลถวายร่วมในการพิธีดังกล่าวข้างต้นด้วย

**วัดระหาน (เกาะแก้วธุดงคสถาน)**

**สถานที่ตั้ง** บ้านระหาน หมู่ที่ ๑๘ ตำบลบ้านด่าน อำเภอบ้านด่าน จังหวัดบุรีรัมย์

**ประวัติความเป็นมา**

วัดระหาน (เกาะแก้วธุดงคสถาน) ดำริการก่อสร้างโดยพระครูเขมคุณโสภณ(หลวงปู่จันทร์แรม ) บนที่ดินของคุณสมพงษ์ พูนผล ซึ่งเป็นหลานของหลวงปู่ ด้วยเห็นว่าพื้นที่ดังกล่าวมีสภาพเป็นเกาะกั้นคลอง ลำตะโคง จำนวน ๓ เกาะ รวมพื้นที่ ๒๕๐ ไร่ เป็นสถานที่เงียบสงบเหมาะแก่การบำเพ็ญภาวนาคณะศรัทธา ซึ่งเป็นลูกหลาน ๆ ของหลวงปู่ จึงพร้อมใจกันถวายที่ดิน เพื่อดำเนินการสร้างวัดในปี พ.ศ. ๒๕๓๖ โดยต่อมาใน ปี ๒๕๓๙ ได้รับอนุญาตสร้างวัดตามประกาศจากกระทรวงศึกษาธิการ หลังจากนั้นได้มีพระภิกษุสามเณร เข้ามาอยู่จำพรรษาอย่างต่อเนื่องเสมอมา และต่อมาได้ดำเนินการขอนุญาติตั้งวัดในพระพุทธศาสนา ตามประกาศกระทรวงศึกษาธิการ เมื่อวันที่ ๒๙ กันยายน พ.ศ. ๒๕๔๓ ด้วยความเห็นชอบของ มหาเถรสมาคม นามว่า “วัดระหาน” ปูชนียสถาน พระมหาธาตุรัตนเจดีย์ศรีบุรีรัมย์ เป็นพุทธเจดีย์ประดิษฐานพระบรมสารีริกธาตุ แห่งองค์สมเด็จพระสัมมาสัมพุทธเจ้าอัญเชิญมาจากสามประเทศ คือ ไทย พม่า ศรีลังกา (สมเด็จพระสังฆราชประทาน) ที่หลวงปู่จันทร์แรม เขมสิริ ได้มีปรารภให้มีการสร้างขึ้นมา โดยมีเจตนารมณ์ ให้เป็นพุทธเจดีย์ประจำจังหวัดบุรีรัมย์ ที่ยังไม่มีเจดีย์ประดิษฐานพระบรมสารีริกธาตุเลย และเพื่อให้พุทธศาสนิกชนทั่วไปได้มีโอกาสมากราบสักการะบูชา เพื่อเป็นเครื่องหมายการระลึกถึงองค์สมเด็จพระสัมมา สัมพุทธเจ้า อีกทั้ง เพี่อเป็นสักขีพยานว่าหลวงปู่เละผู้ที่มีส่วนแห่งบุญทุกคนได้ร่วมกันสร้างพระมหาเจดีย์นี้เพื่อน้อมถวายเป็นพุทธบูชา ธรรมบูชา สังฆบูชา ทุกคน ได้มีส่วนร่วมในการบำเพ็ญบารมี



**วัดป่าละหานทราย**

**สถานที่ตั้ง** เลขที่ ๕๐๕ หมู่ที่ ๒ ตำบลละหานทราย อำเภอละหานทราย จังหวัดบุรีรัมย์

**ประวัติความเป็นมา**

วัดป่าละหานทราย ก่อตั้งเมื่อปี พ.ศ. ๒๕๒๓ มีอดีตพระครูปริยัติยากร (พิพัฒน์ อินฺทวีโร ป.ธ.๓ ) เป็นเจ้าอาวาสและรองเจ้าคณะอำเภอละหานทราย วัดป่าละหานทราย ได้รับอนุญาตสร้างวัด เมื่อวันที่ ๒ เดือน ธันวาคม พ.ศ. ๒๕๕๑ และ ได้รับประกาศตั้งวัดในพระพุทธศาสนา เมื่อวันที่ ๒๖ เดือนตุลาคม พ.ศ. ๒๕๕๒ เมื่อถึง พ.ศ. ๒๕๔๔ พระมหาเรืองฤทธิ์ สุธีโร ได้เป็นประธานสงฆ์สืบต่อมา เมื่อวัดได้รับการอนุญาตตั้งเป็นที่เรียบร้อยแล้ว จึงได้รับการแต่งตั้งเป็นเจ้าอาวาสเมื่อวันที่ ๒๖ เดือนมิถุนายน พ.ศ. ๒๕๕๓ ปูชนียวัตถุ ที่สำคัญในวัด พ.ศ. ๒๕๔๙ วัดป่าละหานทรายได้สร้างวิหารพุทธร่มโพธิ์ อนุสรณ์ขึ้น ๑ หลัง เพื่อเป็นสถานที่บรรจุพระบรมสารีริกธาตุจากประเทศศรีลังกาและประเทศอินเดีย พร้อมกันนี้ได้สร้างพระพุทธรูปหยกเขียว ขนาดหน้าตัก ๖๐ นิ้ว เพื่อถวายเป็นพระราชกุศล แด่พระบาทสมเด็จพระเจ้าอยู่หัว ในวโรกาสทรงครองสิริราชสมบัติครบ ๖๐ ปี ในปี พ.ศ. ๒๕๕๐ พ.ศ. ๒๕๕๒ วัดป่าละหานทรายได้สร้างมหาวิหารขึ้นอีก ๑ หลัง ขนาดกว้าง ๑๒ เมตร ยาว ๓๐ เมตร เป็นไม้ทั้งหลัง เป็นงานไม้แบบโบราณที่ใช้การเจาะและสลัก มุงด้วยแป้นเกล็ดไม้สักทั้งหลัง เพื่อถวายเป็นพระราชกุศลในวโรกาสพระบาทสมเด็จพระเจ้าอยู่หัว ทรงเจริญพระชนมายุ ๘๒ พรรษา พร้อมกันนี้ได้แกะสลักพระพุทธรูปหยกขาว ขนาดหน้าตักกว้าง ๘๒ นิ้ว ถวายเป็นพระราชกุศล สมเด็จพระพุฒาจารย์ (เกี่ยว อุปเสโณ) ประธานคณะผู้ปฏิบัติหน้าที่แทนสมเด็จพระสังฆราช ได้ถวายพระนามพระพุทธรูปหยกขาวองค์นี้



**วัดป่าเขาน้อย**

**สถานที่ตั้ง** หมู่ที่ ๑๓ ตำบลเสม็ด อำเภอเมืองบุรีรัมย์ จังหวัดบุรีรัมย์

**ประวัติความเป็นมา**

วัดป่าเขาน้อย จังหวัดบุรีรัมย์ สังกัดคณะสงฆ์ธรรมยุต ถือว่าเป็นวัดป่ากรรมฐานสาย หลวงปู่มั่น ภูริทัตโต ที่ได้พัฒนาขึ้นตามปณิธานของพระโพธิธรรมจารย์เถร หรือหลวงปู่สุวัจน์ สุวโจ อดีตเจ้าอาวาสและวิปัสสนาจารย์ผู้เป็นที่เลื่อมใสเพื่อให้เป็นสำนักปฏิบัติธรรมที่มีความสะดวกแก่ประชาชนทั่วไป เนื่องจากเป็นวัดเก่าที่อยู่ใกล้ตัวเมืองสะดวกแก่การเดินทาง แต่มีสภาพเป็นป่าเขาเหมาะแก่การเจริญวิปัสสนากรรมฐาน เพื่อให้เป็นศูนย์รวมศรัทธาแก่คณะศิษย์และประชาชน ในการปฏิบัติคุณงามความดี ตลอดจนการปฏิบัติจิตภาวนา ดังคำของหลวงปู่ซึ่งเคยปรารภไว้ในช่วงก่อนที่ท่านจะลาสังขารว่า “วัดป่าเขาน้อยนี้หวังจะให้เป็นสำนักปฏิบัติธรรม ให้ช่วยกันรักษาเอาไว้เน้อ ถ้าผมตาย ผมไม่ได้เอาไปด้วยดอก ที่สร้างก็เพื่อประโยชน์ส่วนรวมและเพื่อลูกหลานผู้อยู่ข้างหลังนั่นเอง” ในโอกาสต่าง ๆ นั้น มีประชาชนมาวัดป่าเขาน้อยแห่งนี้อยู่เสมอเพื่อบำเพ็ญวิปัสสนากรรมฐาน นอกจากนี้ยังได้มาสักการะเจดีย์ศรีสุวัจคุณานุสรณ์ พิพิธภัณฑ์พระโพธิธรรมจารย์เถร อันเป็นที่ประดิษฐานพระบรมสารีริกธาตุเพื่อความเป็นสิริมงคล และยังเป็นที่บรรจุอัฐิธาตุของหลวงปู่สุวัจน์ เพื่อให้บรรดาศิษยานุศิษย์ทั้งหลายได้กราบไหว้รำลึกถึงปฏิปทา และวัตรปฏิบัติที่งดงามและแนวทางในการเจริญสมาธิภาวนาที่หลวงปู่ได้เจริญธรรมไว้อีกด้วย เจดีย์สุวัจคุณานุสรณ์ มีศิลปกรรมที่งดงามมีรูปลักษณ์ที่แสดงออกถึงศิลปวัฒนธรรมของอีสานได้มีรูปทรงราวกับปราสาทหิน ที่ดูอลังการ โครงสร้างเป็นคอนกรีตเสริมเหล็กมีความสูงกว่า ๓๑ เมตร ภายในเป็นอาคาร ๒ ชั้น โดยได้มีการออกแบบให้พื้นที่ชั้นล่างมีพื้นที่ใช้สอยเป็นที่ปฏิบัติภาวนาและมีส่วนที่แสดงภาพประวัติของหลวงปู่สุวัจน์ ส่วนชั้นสองนั้นใช้เป็นที่ประดิษฐานรูปเหมือนและเก็บอัฐบริขารของหลวงปู่สุวัจน์ ไว้ให้ประชาชนได้สักการะ โดยหลวงตามหาบัว ญาณสัมปันโน ได้มาเป็นประธานบรรจุพระบรมสารีริกธาตุ และเปิดเจดีย์ศรีสุวัจคุณานุสรณ์ แห่งนี้ เมื่อวันที่ ๖ เมษายน พ.ศ. ๒๕๕๐

วัดป่าเขาน้อยตั้งเมื่อ พ.ศ. ๒๔๘๒ เป็นวัดเก่าแก่ตั้งอยู่บนภูเขาน้อย ต่อมาได้ย้ายวัดมาตั้งอยู่เชิงเขา บริเวณล้อมรอบด้วยป่าไม้ จึงได้ชื่อว่า วัดป่าเขาน้อย ได้รับพระราชทานวิสุงคามสีมา เมื่อวันที่ ๒๙ กันยายน พ.ศ. ๒๕๔๑ เขตวิสุงคามสีมากว้าง ๔๐ เมตร ยาว ๘๐ เมตร



**วัดโพธิ์ทรายทอง**

**สถานที่ตั้ง** เลขที่ ๑๐๘ หมู่ที่ ๑ ตำบลละหานทราย อำเภอละหานทราย จังหวัดบุรีรัมย์

**ประวัติความเป็นมา**

วัดโพธิ์ทรายทอง เป็นวัดราษฎร์ สังกัดคณะสงฆ์มหานิกาย สร้างเมื่อ พ.ศ. ใดไม่ปรากฏหลักฐาน แต่ประกาศตั้งวัดในพระพุทธศาสนา เมื่อ พ.ศ. ๒๔๑๐ และได้รับพระราชทานวิสุงคามสีมา เมื่อ พ.ศ. ๒๕๒๔ เดิมเรียกว่าวัดละหานทราย เป็นวัดเก่าแก่คู่บ้านคู่เมืองสร้างมานานปีโดยสันนิษฐานว่าสร้างสมัยยุคต้นรัตนโกสินทร์

สิ่งศักดิ์สิทธิ์สำคัญของวัดเดิมนั้นเป็นต้นโพธิ์ใหญ่ภายในบริเวณวัด เล่ากันว่านกที่จับบนต้นโพธิ์ใหญ่ปืนยิงไม่ออก จึงได้ชื่อว่าวัดโพธิ์ทรายทองปัจจุบันมีรูปหล่อเหมือนของหลวงปู่สุข ธมฺมโชโต อดีตเจ้าอาวาสวัดโพธิ์ทรายทอง ที่ควรค่าแก่การสักการะบูชาและในช่วงเดือนเมษายน ของทุกปีทางวัดจะจัดให้มีงานนมัสการหลวงปู่สุขเป็นประจำ



**ข้อมูลสำนักงานวัฒนธรรมจังหวัดบุรีรัมย์**

**ที่ตั้ง**

สำนักงานวัฒนธรรมจังหวัดบุรีรัมย์ ตั้งอยู่ที่ ชั้น ๑ ฝั่งทางทิศเหนือ ของศูนย์ราชการจังหวัดบุรีรัมย์ ๑๑๕๙ เขากระโดง ถนนเลี่ยงเมือง ตำบลเสม็ด อำเภอเมืองบุรีรัมย์ จังหวัดบุรีรัมย์ ๓๑๐๐๐ โทรศัพท์ ๐ ๔๔๖๖ ๖๕๗๗ โทรสาร ๐ ๔๔๖๖ ๖๕๗๘

**โครงสร้างการบริหารงานและอัตรากำลังของสำนักงานวัฒนธรรมจังหวัดบุรีรัมย์**

**วัฒนธรรมจังหวัด**

**อำนวยการ (ระดับสูง)**

**กลุ่มส่งเสริมศาสนา ศิลปะและวัฒนธรรม**

**กลุ่มยุทธศาสตร์และเฝ้าระวังทางวัฒนธรรม**

**ฝ่ายบริหารทั่วไป**

-นักจัดการงานทั่วไป (ชำนาญการพิเศษ ๑ คน) -นักวิชาการวัฒนธรรม (ชำนาญการพิเศษ ๑) -นักวิชาการวัฒนธรรม (ชำนาญการพิเศษ ๒)

-นักจัดการงานทั่วไป ( ชำนาญการ ๒) -นักวิชาการวัฒนธรรม (ชำนาญการ ๓) -นักวิชาการวัฒนธรรม (ชำนาญการ ๙)

-นักวิชาการเงินและบัญชี (ชำนาญการ ๑) -นักวิชาการวัฒนธรรม (ปฏิบัติการ ๑) -นักวิชาการวัฒนธรรม (ปฏิบัติการ ๕)

-นักจัดการงานทั่วไป ( ปฏิบัติการ ๑)

**แบ่งกลุ่มประสานงานอำเภอ**

**แบ่งเป็น 4 กลุ่มอำเภอ**

**กลุ่มภูกระโดง กลุ่มพนมดงรัก**

**กลุ่มพนมรุ้ง กลุ่มลุ่มน้ำมูล**

**นายธีรวัฒน์ วุฒิคุณ**

**ผู้ว่าราชการจังหวัดบุรีรัมย์**

**นายอนุพงศ์ สุขสมนิตย์**

**รองผู้ว่าราชการจังหวัดบุรีรัมย์**

**นายไชยวัฒน์ จุนถิระพงศ์**

**รองผู้ว่าราชการจังหวัดบุรีรัมย์**

**นายดำรงชัย เนรมิตตกพงศ์**

**รองผู้ว่าราชการจังหวัดบุรีรัมย์**

**สำนักงานวัฒนธรรมจังหวัดบุรีรัมย์**

**(นายขัตติยา ชัยมณี)**

**วัฒนธรรมจังหวัดบุรีรัมย์**

**บทที่ ๒**

**วิสัยทัศน์ พันธกิจ ยุทธศาสตร์ การส่งเสริมคุณธรรม จังหวัดบุรีรัมย์**

จากแผนแม่บทส่งเสริมคุณธรรมแห่งชาติ ฉบับที่ ๑ (พ.ศ. 2559-2564) ซึ่งจังหวัดใช้เป็นกรอบ**ทิศทาง**ในการส่งเสริมคุณธรรมให้เกิดแก่สังคมไทยและสังคมจังหวัดบุรีรัมย์ โดยบูรณาการการดำเนินงานร่วมกับทุกภาคส่วนของสังคม มีรายละเอียดดังนี้

**วิสัยทัศน์ (Vision)**

สังคมไทยมีคุณธรรมเป็นรากฐานที่สำคัญในการดำรงชีวิต สืบสานความเป็นไทย อยู่ร่วมกันด้วยความสันติสุขในประเทศไทย ประชาคมอาเซียน และประชาคมโลกอย่างยั่งยืน

**เป้าประสงค์ (Goal)**

สังคมไทยเป็นสังคมคุณธรรม คนไทยปฏิบัติตนตามหลักคำสอนทางศาสนาที่ตนนับถือ น้อมนำหลักปรัชญาของเศรษฐกิจพอเพียงมาปฏิบัติ ธำรงรักษาไว้ซึ่งวัฒนธรรมอันดีงามของไทย และอยู่ร่วมกันด้วยสันติสุขในประเทศไทย ประชาคมอาเซียน และประชาคมโลกอย่างยั่งยืน

**พันธกิจ (Mission)**

1. พัฒนาคนให้มีคุณธรรมตามหลักธรรมทางศาสนา น้อมนำ หลักปรัชญาของเศรษฐกิจพอเพียง

มาเป็นหลักในการพัฒนาคุณภาพชีวิต และดำรงชีวิตตามวิถีวัฒนธรรมไทยที่ดีงาม

๒. พัฒนาระบบการบริหารจัดการด้านการส่งเสริมคุณธรรมให้มีประสิทธิภาพในมิติต่างๆ

๓. ส่งเสริมให้ทุกภาคส่วนของสังคม ตระหนักและร่วมกันเป็นเครือข่ายมีส่วนร่วมในกระบวนการ

ส่งเสริมคุณธรรม เพื่อสร้างสังคมคุณธรรมที่อยู่ร่วมกันอย่างสันติสุข มีธรรมาภิบาล มีความสมานฉันท์และมีความยั่งยืน

๔. ส่งเสริมให้ประเทศไทยเป็นแบบอย่างด้านคุณธรรมในประชาคมอาเซียนและประชาคมโลก

**วัตถุประสงค์หลัก(Objective)**

1.เพื่อวางระบบรากฐานการเสริมสร้างคุณธรรมในสังคมไทย

๒.เพื่อสร้างความเข้มแข็งในระบบการบริหารจัดการด้านการส่งเสริมคุณธรรมให้เป็นเอกภาพ

๓.เพื่อสร้างเครือข่ายความร่วมมือในการส่งเสริมคุณธรรม

๔.เพื่อส่งเสริมให้ประเทศไทยเป็นแบบอย่างด้านคุณธรรมในประชาคมอาเซียนและประชาคมโลก

**ตัวชี้วัด(Key Performance Indicators)**

**ระยะสั้น** กำหนดกรอบระยะเวลา ปี ๒๕๕๙ – ๒๕๖๐ (๑ ปี ๖ เดือน) เพื่อให้สอดคล้องกับนโยบายของรัฐบาล พลเอกประยุทธ์ จันทร์โอชา นายกรัฐมนตรี จึงได้กำหนดตัวชี้วัดในการส่งเสริมคุณธรรมสังคมจังหวัดบุรีรัมย์ ตามแผนแม่บทส่งเสริมคุณธรรมแห่งชาติ ฉบับที่ ๑ (พ.ศ.๒๕๕๙-๒๕๖๐) โดยมีกรอบระยะเวลา ๑ ปี ๖ เดือน (เมษายน ๒๕๕๙-กันยายน ๒๕๖๐) โดยแบ่งเป็น ๓ ระยะ ดังนี้

**๑.ระยะสั้นระยะที่ ๑ (เมษายน – กันยายน 2559) มีตัวชี้วัดดังนี้**

(1.1) หน่วยงานมีแผนปฏิบัติการส่งเสริมคุณธรรมของหน่วยงาน

(๑.๒) หน่วยงาน/องค์กรภาคีเครือข่ายส่งเสริมคุณธรรมมีความรู้ความเข้าใจในแผนแม่บทส่งเสริมคุณธรรมในสังคมไทย

(๑.๓) เกิดชุมชนคุณธรรม องค์กรคุณธรรม หรือหน่วยงานคุณธรรม จำนวนอย่างน้อย ๓ แห่ง

**๒.ระยะสั้นระยะที่ ๒ (ตุลาคม 2559 – มีนาคม 2560) มีตัวชี้วัดดังนี้**

(2.1) มีบุคลากรในภาคส่วนต่างๆทั้งภาครัฐ ภาคประชาสังคม ภาคชุมชน ภาคธุรกิจเอกชน ภาควิชาชีพ ภาควิชาการ ภาคสื่อมวลชน ภาคประชาชน ได้รับการอบรมและพัฒนาคุณธรรมจริยธรรมเพิ่มมากขึ้น

(2.๒) มีหน่วยงานที่ให้ความสำคัญจัดอบรมและพัฒนาคุณธรรมจริยธรรมให้แก่บุคลากร ในภาคส่วนต่างๆทั้งภาครัฐ ภาคประชาสังคม ภาคชุมชน ภาคธุรกิจเอกชน ภาควิชาชีพ ภาควิชาการ ภาคสื่อมวลชน ภาคประชาชน เพิ่มมากขึ้น

(2.3) มีหน่วยงาน องค์กรที่ส่งเสริมและกระตุ้นการจัดกิจกรรมเทิดทูนสถาบันชาติ ศาสนาและพระมหากษัตริย์เพิ่มมากขึ้น

(2.4) ประชาชนเข้าร่วมกิจกรรมเทิดทูนสถาบันชาติ ศาสนา และพระมหากษัตริย์เพิ่มมากขึ้น

(2.5) เกิดชุมชนคุณธรรม องค์กรคุณธรรม หรือ หน่วยงานคุณธรรม จำนวน ครบทุกอำเภออย่างน้อยอำเภอละ ๑ แห่ง

**๓.ระยะสั้นระยะที่ ๓ (เมษายน – กันยายน 2560) มีตัวชี้วัดดังนี้**

(3.1) มีบุคลากรในภาคส่วนต่างๆทั้งภาครัฐ ภาคประชาสังคม ภาคชุมชน ภาคธุรกิจเอกชน ภาควิชาชีพ ภาควิชาการ ภาคสื่อมวลชน ภาคประชาชน ได้รับการอบรมและพัฒนาคุณธรรมจริยธรรมเพิ่มมากขึ้นร้อยละ ๕ ของระยะที่ ๒

(3.๒) มีหน่วยงานที่ให้ความสำคัญจัดอบรมและพัฒนาคุณธรรมจริยธรรมให้แก่บุคลากร ในภาคส่วนต่างๆทั้งภาครัฐ ภาคประชาสังคม ภาคชุมชน ภาคธุรกิจเอกชน ภาควิชาชีพ ภาควิชาการ ภาคสื่อมวลชน ภาคประชาชน เพิ่มมากขึ้นร้อยละ ๕ ของระยะที่ ๒

(3.3) มีหน่วยงาน องค์กรที่ส่งเสริมและกระตุ้นการจัดกิจกรรมเทิดทูนสถาบันชาติ ศาสนาและพระมหากษัตริย์เพิ่มมากขึ้นร้อยละ ๕ ของระยะที่ ๒

(3.4) ประชาชนเข้าร่วมกิจกรรมเทิดทูนสถาบันชาติ ศาสนา และพระมหากษัตริย์เพิ่มมากขึ้นร้อยละ ๕ ของระยะที่ ๒

(3.5) เกิดชุมชนคุณธรรม องค์กรคุณธรรม หรือ หน่วยงานคุณธรรม จำนวนเพิ่มขึ้น ครบทุกอำเภออย่างน้อยอำเภอละ ๕ แห่ง

**ระยะปานกลาง** กำหนดกรอบระยะเวลา ปี ๒๕๕๙ – ๒๕๖๔

1. ทุกหน่วยงาน/องค์กรทั้งภาครัฐ และภาคเอกชน มีส่วนร่วมส่งเสริม สนับสนุน และดำเนินการส่งเสริมคุณธรรมในจังหวัดบุรีรัมย์ เช่น กำหนดนโยบายการส่งเสริมคุณธรรมภายในองค์กร วางแผนงาน จัดทำโครงการกิจกรรมเสริมสร้าง ปลูกฝังคุณธรรม และวัฒนธรรมประเพณีอันดีงามให้แก่เด็ก เยาวชน ประชาชน คนจังหวัดบุรีรัมย์ มีการยกย่องเชิดชูเกียรติองค์กร และบุคล ผู้มีผลงานดีเด่นในการด้านส่งเสริมคุณธรรม ผู้ทำคุณประโยชน์ต่อพระพุทธศาสนา ผู้ทำคุณประโยชน์ต่อกระทรวงวัฒนธรรมด้าน ศาสนา ศิลปะ และวัฒนธรรม บุคคลต้นแบบด้านคุณธรรม ๙ ประการ เป็นต้น โดยค้นหาคนดี และมอบเกียรติบัตร รางวัล อย่างต่อเนื่องเพื่อให้เกิดกระแสสังคมส่งเสริมคนดี
2. มีการพัฒนาระบบ กลไกการบริหารจัดการดำเนินงานส่งเสริมคุณธรรมจริยธรรม เช่น มีระบบบริหารจัดการทางวิชาการองค์ความรู้ในเรื่องของการส่งเสริมคุณธรรมและความสมานฉันท์ พร้อมทั้งมีการวิจัยและมีการพัฒนามาตรฐานด้านการส่งเสริมคุณธรรม มีหลักสูตรและจำนวนบุคลากรผู้ทำหน้าที่
3. การส่งเสริมคุณธรรม และมีระบบกำกับติดตามและประเมินผลการดำเนินงานส่งเสริมคุณธรรมและความสมานฉันท์ในมิติต่างๆ
4. มีภาคีเครือข่ายความร่วมมือในการส่งเสริมคุณธรรมในจังหวัดบุรีรัมย์เพิ่มมากขึ้น
5. ประเทศไทยเป็นแบบอย่างด้านคุณธรรมในประชาคมอาเซียนและประชาคมโลก โดยมีการกำหนดให้มีการประเมินผลเรื่องคุณธรรมในด้านต่างๆ เพื่อเปรียบเทียบความมีคุณธรรมของพลเมือง

**ยุทธศาสตร์การส่งเสริมคุณธรรม**

จังหวัดบุรีรัมย์ ได้ยึดถือเอายุทธศาสตร์การส่งเสริมคุณธรรมตามแผนแม่บทส่งเสริมคุณธรรมแห่งชาติ ฉบับที่ ๑ (พ.ศ. 2559-2564) ประกอบด้วยยุทธศาสตร์ ๔ ยุทธศาสตร์ เป็นกรอบแนวทางในการขับเคลื่อนคุณธรรม ดังนี้

ยุทธศาสตร์ที่ ๑ วางระบบรากฐานการเสริมสร้างคุณธรรมในสังคมไทย

ยุทธศาสตร์ที่ ๒ สร้างความเข้มแข็งในระบบการบริหารจัดการด้านการส่งเสริมคุณธรรมให้เป็นเอกภาพ

ยุทธศาสตร์ที่ ๓ สร้างเครือข่ายความร่วมมือในการส่งเสริมคุณธรรม

ยุทธศาสตร์ที่ ๔ ส่งเสริมให้ประเทศไทยเป็นแบบอย่างด้านคุณธรรมในประชาคมอาเซียน และประชาคมโลก

ซึ่งในปีงบประมาณ ๒๕๖๒ เพื่อให้สอดคล้องกับนโยบายรัฐมนตรีว่าการกระทรวงวัฒนธรรม ที่เน้นการมีส่วนร่วมและการบูรณาการการดำเนินการร่วมกัน จังหวัดบุรีรัมย์ ได้ดำเนินการส่งเสริมคุณธรรมในทุกประเด็นยุทธศาสตร์ แต่จะเน้นการขับเคลื่อนคุณธรรม ตาม**ยุทธศาสตร์ ที่ ๓ สร้างเครือข่ายความร่วมมือในการส่งเสริมคุณธรรม มีกลยุทธ์ ดังนี้**

กลยุทธ์ที่ ๑ สร้างและขยายเครือข่ายการขับเคลื่อนคุณธรรมในทุกภาคส่วน

กลยุทธ์ที่ ๒ พัฒนาเครือข่ายขับเคลื่อนคุณธรรม

กลยุทธ์ที่ ๓ ส่งเสริมและสนับสนุนภาคีเครือข่ายทุกภาคส่วนในการดำเนินงานด้านคุณธรรม

**วัตถุประสงค์** ๑.เพื่อเป็นการสร้างและขยายภาคีเครือข่ายคุณธรรมในจังหวัดบุรีรัมย์ให้เพิ่มมากขึ้น

๒.เพื่อผนึกกำลังทุกภาคส่วนให้มีส่วนร่วมในการส่งเสริมคุณธรรม อันเป็นการกระตุ้นสังคมให้เกิดกระแสแห่งการส่งเสริมคุณธรรมอย่างต่อเนื่องจนเกิดเป็นพลังที่สร้างสรรค์สามารถชี้นำสังคม

๓.เพื่อสร้างและพัฒนาบุคคล หรือองค์กรเครือข่ายให้เป็นแบบอย่าง ในการขับเคลื่อนงานส่งเสริมคุณธรรมให้เกิดผลสัมฤทธิ์

๔.เพื่อสนับสนุนให้มีการยกย่องเชิดชูบุคคล และองค์กรที่ประพฤติปฏิบัติตนเป็นแบบอย่างที่ดีของสังคมในระดับต่างๆ

ตัวชี้วัด**ความสำเร็จ**

๑.จำนวนโรงเรียน ชมรม สมาคม หรือ องค์กรที่เข้ามาร่วมเป็นภาคีเครือข่าย

๒.จำนวนศูนย์ศึกษาพระพุทธศาสนาวันอาทิตย์ ชุมชนคุณธรรม หน่วยเผยแพร่คุณธรรม และหน่วยเผยแพร่หลักธรรมในศาสนาอื่น เพิ่มขึ้น

**แนวทางการเสริมสร้างคุณธรรมและบทบาทของหน่วยงาน**

|  |  |  |  |
| --- | --- | --- | --- |
| **กลยุทธ์** | **แนวทางการดำเนินการ** | **หน่วยงานขับเคลื่อน** | |
| **หน่วยงานหลัก** | **หน่วยงานร่วม** |
| กลยุทธ์ที่ ๑ สร้างและขยายเครือข่ายการขับเคลื่อนคุณธรรมในทุกภาคส่วน | ๑.กำหนดนโยบายที่ชัดเจนในการการสร้างภาคีเครือข่ายของทุกภาคส่วนโดยการแต่งตั้งคณะอนุกรรมการส่งเสริมคุณธรรมจังหวัด  ๒.ส่งเสริมการมีส่วนร่วมของภาคส่วนต่างๆในบริบทพื้นที่เพื่อให้มีการจัดทำแผนปฏิบัติการส่งเสริมคุณธรรมประจำปี ให้สอดคล้องกับแผนแม่บทส่งเสริมคุณธรรมแห่งชาติ ฉบับที่ ๑ (พศ.2559-2564)  3.ส่งเสริมการจัดตั้งเครือข่ายการมีส่วนร่วมในระดับจังหวัด เช่น คณะอนุกรรมการส่งเสริมคุณธรรมระดับจังหวัด คณะทำงานจัดทำแผนแม่บทและแผนปฏิบัติการส่งเสริมคุณธรรมจังหวัด  4.ส่งเสริม สนับสนุนการจัดตั้งศูนย์ศึกษาพระพุทธศาสนาวันอาทิตย์ ลานธรรม ลานวิถี ชุมชนคุณธรรม ศูนย์คุณธรรม หน่วยเผยแพร่คุณธรรม หน่วยเผยแพร่หลักธรรมในศาสนาอื่นตามความเหมาะสม  5.ระดมพลังภาคีเครือข่าย ประสานความร่วมมือ และสร้างการมีส่วนร่วมของเครือข่ายในทุกระดับเพื่อขับเคลื่อนคุณธรรม | สนง.วัฒนธรรมจังหวัดบุรีรัมย์  สนง.วัฒนธรรมจังหวัดบุรีรัมย์  สนง.วัฒนธรรมจังหวัดบุรีรัมย์  สนง.วัฒนธรรมจังหวัดบุรีรัมย์  สนง.วัฒนธรรมจังหวัดบุรีรัมย์  ศูนย์คุณธรรม | หน่วยงานภาครัฐ ภาคเอกชน ภาครัฐวิสาหกิจ องค์กรปกครองส่วนท้องถิ่น ภาคคณะสงฆ์  หน่วยงานภาครัฐ ภาคเอกชน ภาครัฐวิสาหกิจ องค์กรปกครองส่วนท้องถิ่น ภาคคณะสงฆ์  หน่วยงานภาครัฐ ภาคเอกชน ภาครัฐวิสาหกิจ องค์กรปกครองส่วนท้องถิ่น ภาคคณะสงฆ์  ศูนย์คุณธรม  ภาคคณะสงฆ์  ชุมชน /หมู่บ้าน    หน่วยงานภาครัฐ ภาคเอกชน ภาครัฐวิสาหกิจ องค์กรปกครองส่วนท้องถิ่น ภาคคณะสงฆ์ |

**แนวทางการเสริมสร้างคุณธรรมและบทบาทของหน่วยงาน**

|  |  |  |  |
| --- | --- | --- | --- |
| **กลยุทธ์** | **แนวทางการดำเนินการ** | **หน่วยงานขับเคลื่อน** | |
| **หน่วยงานหลัก** | **หน่วยงานร่วม** |
| กลยุทธ์ที่ ๒ พัฒนาเครือข่ายขับเคลื่อนคุณธรรม | 1.ส่งเสริมให้ภาครัฐเป็นกลไกหลักเฝ้าระวังทางสังคมเพื่อป้องกันการทำลายระบบคุณธรรมของสังคมไทย  2.ส่งเสริมสนับสนุนการพัฒนาบทบาทหน้าที่ผู้เผยแพร่ศาสนาต่างๆเพื่อขับเคลื่อนและถ่ายทอดงานด้านส่งเสริมคุณธรรมให้เกิดผลสัมฤทธิ์  3.ส่งเสริมสนับสนุนการพัฒนาคุณภาพ ศูนย์ศึกษาพระพุทธศาสนาวันอาทิตย์ ชุมชนคุณธรรม ลานธรรมลานวิถีไทย หน่วยเผยแพร่คุณธรรม และหน่วยเผยแพร่หลักธรรมในศาสนาอื่นตามความเหมาะสม | สนง.วัฒนธรรมจังหวัดบุรีรัมย์ กระทรวงวัฒนธรรม  สำนักงานเลขานุการเจ้าคณะจังหวัดบุรีรัมย์  องค์กรศาสนาอิสลาม  องค์กรศาสนาคริสต์  สนง.วัฒนธรรมจังหวัด | หน่วยงานภาครัฐทุกแห่ง  สนง.วัฒนธรรมจังหวัดบุรีรัมย์  พุทธสมาคมจังหวัดบุรีรัมย์  สนง.พระพุทธศาสนาจังหวัด  คณะสงฆ์จังหวัดบุรีรัมย์  องค์กรเครือข่ายศาสนาอื่น |
| กลยุทธ์ที่ ๓ ส่งเสริมและสนับสนุนภาคีเครือข่ายทุกภาคส่วนในการดำเนินงานด้านคุณธรรม | 1.ให้ประชาชน โดยเฉพาะกลุ่มเด็กและเยาวชน ได้มีส่วนร่วมแสดงความคิดเห็น และวางแนวทางการส่งเสริมคุณธรรม เพื่อนำไปประยุกต์ใช้ในการดำเนินชีวิตของตนเอง และสังคม  2.ส่งเสริม ยกย่อง เชิดชูเกียรติภาคีเครือข่ายส่งเสริมคุณธรรม ระดับจังหวัด ระดับอำเภอ และระดับท้องถิ่น เพื่อเป็นแบบอย่างที่ดีของสังคม | สนง.เขตพื้นที่การศึกษา  สถานศึกษาในสังกัด อบจ. อปท.  สนง.วัฒนธรรมจังหวัดบุรีรัมย์ | สนง.วัฒนธรรมจังหวัดบุรีรัมย์  สภาวัฒนธรรมจังหวัด/อำเภอ/ตำบล  เขตพื้นที่การศึกษา  หน่วยงาน ส่วนราชการภาครัฐ |

**แนวทางการเสริมสร้างคุณธรรมและบทบาทของหน่วยงาน**

|  |  |  |  |
| --- | --- | --- | --- |
| **กลยุทธ์** | **แนวทางการดำเนินการ** | **หน่วยงานขับเคลื่อน** | |
| **หน่วยงานหลัก** | **หน่วยงานร่วม** |
|  | 3.ให้ทุกภาคส่วนร่วมสนับสนุนงบประมาณ และทรัพยากรการดำเนินงานด้านการส่งเสริมคุณธรรมแก่องค์กรภาคีเครือข่าย  4.ดำเนินการจัดประชุมสมัชชาคุณธรรมในระดับพื้นที่ | สนง.วัฒนธรรมจังหวัดบุรีรัมย์  หน่วยงานภาครัฐ  อปท.  ศูนย์คุณธรรม กระทรวงวัฒนธรรม | หน่วยงานภาครัฐ ภาคเอกชน ภาครัฐวิสาหกิจ องค์กรปกครองส่วนท้องถิ่น ภาคคณะสงฆ์  สนง.วัฒนธรรมจังหวัด และภาคีเครือข่าย |

และจากนโยบายของรัฐบาลที่ให้ความสำคัญในการส่งเสริมคุณธรรมจริยธรรมของประชาชน โดยให้นำศาสนา วัฒนธรรมและความเป็นไทยมาสร้างสรรค์สังคมไทยให้เกิดความเข้มแข็งอย่างมีคุณภาพและคุณธรรม เป็นการพัฒนาประเทศที่มีความสมดุลทั้งด้านวัตถุและจิตใจ โดยให้ “คุณธรรมนำการพัฒนา” สร้างสังคมแห่งคุณธรรมตามแผนยุทธศาสตร์ชาติ ๒๐ ปี ให้สังคมเกิดความมั่นคง สงบสุขร่มเย็นด้วยมิติทางศาสนา รวมทั้งระบบเศรษฐกิจเกิดความมั่งคั่ง เข้มแข็งด้วยวิถีวัฒนธรรมไทย และยั่งยืนด้วยหลักปรัชญาของเศรษฐกิจพอเพียง โดยมุ่งหวังที่จะเห็น ๓ สถาบันหลักของชาติคือชาติ ศาสนา และพระมหากษัตริย์ มีความเข้มแข็ง เป็นฐานรากให้บ้านเมืองสมานฉันท์และมั่นคงอย่างยั่งยืน โดยมีแผนแม่บทส่งเสริมคุณธรรมแห่งชาติเป็นเครื่องมือในการขับเคลื่อนคุณธรรม ดังนั้น เพื่อให้การส่งเสริมคุณธรรม ของข้าราชการบุคลากรภาครัฐ ประชาชน นักเรียน นักศึกษาในจังหวัดมหาสารคาม สอดคล้องกับทิศทางการพัฒนาตามแผนแม่บทส่งเสริมคุณธรรมแห่งชาติ ส่งผลให้จังหวัดบุรีรัมย์ เป็น”สังคมคุณธรรม” ด้วยการยึดมั่นในการปฏิบัติตามหลัก ๓ ประการ คือ

**๑. ยึดและปฏิบัติตามหลักธรรมทางศาสนาของแต่ละศาสนา** โดยนำหลักธรรมทางศาสนาเกี่ยวกับการสอนให้เป็นคนซื่อตรง มีวินัย เสียสละ และความพอเพียง มาบูรณาการกับการดำเนินชีวิต เพื่อเป็นแนวทางในการประพฤติปฏิบัติตนได้อย่างถูกต้อง แม้ว่าหลักธรรมของแต่ละศาสนาจะมีมากมายและมีความแตกต่างกัน แต่โดยพื้นฐานของแต่ละศาสนา ต่างก็มุ่งสอนให้ศาสนิกประพฤติปฏิบัติตนตามหลักธรรมทางศาสนา โดยให้มุ่งกระทำแต่ความดีและละเว้นการกระทำความชั่วทั้งปวง ซึ่งเป็นคำสอนร่วมกันของทุกศาสนาที่มนุษย์พึงปฏิบัติต่อเพื่อนมนุษย์ ได้แก่ (๑) ข้อปฏิบัติที่พึงละเว้น เช่น พระพุทธศาสนาสอนเรื่องศีล ๕ และ (๒) ความประพฤติที่พึงปฏิบัติ เช่น พระพุทธศาสนาสอนเรื่องธรรม ๕ ประการ เมื่อพิจารณาลักษณะดังกล่าวจึงมีความเป็น “คุณธรรมสากล” ดังนั้น แก่นแท้ของความดีคือการนำหลัก “ธรรมะ” ไม่ว่าจะเป็นของศาสนาใดมายึดถือปฏิบัติเพื่อให้เป็นคน “คิดดี พูดดี ทาดี” จนเป็นธรรมชาติหรือลักษณะนิสัย เพราะ “ธรรมะ” ที่ทุกศาสนาสอนล้วนแต่เป็นสิ่งที่สร้างให้คน “คิดดี” ทั้งสิ้น เมื่อเป็นคนคิดดีก็จะพูดดีและทำดี ก่อให้เกิดประโยชน์ต่อส่วนรวมและสังคม จึงส่งผลให้สังคมและประเทศชาติเจริญก้าวหน้าอย่างยั่งยืน

**๒. มีการน้อมนำหลักปรัชญาของเศรษฐกิจพอเพียงในพระราชดำรัสของพระบาทสมเด็จ พระปรมินทรมหาภูมิพลอดุลยเดช บรมนาถบพิตร** มาเป็นหลักในการพัฒนาคุณภาพชีวิตให้สามารถดำเนินชีวิตอย่างมั่นคงบนพื้นฐานของการพึ่งพาตนเอง ความพอมีพอกิน เป็นปรัชญาที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงมีพระราชดำรัสชี้แนะแนวทางการดำรงชีวิต แก่พสกนิกรชาวไทย มาโดยตลอดนานกว่า ๓๐ ปี เป็นการชี้แนะแนวทางการดำรงอยู่และปฏิบัติตนในทางที่ควรจะเป็น โดยมีพื้นฐานมาจากวิถีชีวิตดั้งเดิมของสังคมไทย สามารถนำมาประยุกต์ใช้ได้ตลอดเวลา และเป็นการมองโลกและสรรพสิ่งต่างๆ ในเชิงระบบที่มีการเปลี่ยนแปลงอยู่ตลอดเวลา มุ้งเน้นทางสายกลางที่พอประมาณ ใช้หลักวิชาการที่มีเหตุผล และสร้างภูมิคุ้มกัน เพื่อรอดพ้นจากภัยและวิกฤติ เพื่อสร้างความมั่นคงและความยั่งยืนของการพัฒนา การตัดสินใจและการดำเนินกิจกรรมต่างๆ ให้อยู่ในระดับพอเพียงนั้น ต้องอาศัยทั้งความรู้ ความรอบคอบ ระมัดระวัง และคุณธรรมเป็นพื้นฐานโดยเงื่อนไขคุณธรรมที่จะต้องเสริมสร้าง ประกอบด้วย

- มีความตระหนักในคุณธรรม

- มีความซื่อสัตย์สุจริต

- มีความอดทน

- มีความเพียร

- ใช้สติปัญญาในการดำเนินชีวิต

- ไม่โลภ แบ่งปัน และไม่ตระหนี่

การนำปรัชญาของเศรษฐกิจพอเพียงมาปรับใช้เพื่อสร้างการบริหารราชการให้ประชาชนเชื่อมั่นศรัทธา เป็นหลักการสำคัญที่จะช่วยวางรากฐานการบริหารราชการของหน่วยงานในจังหวัดบุรีรัมย์ อย่างสุจริต เป็นธรรม และเป็นไปเพื่อประโยชน์สุขของประชาชนอย่างแท้จริง โดยมีเป้าหมายเพื่อปรับใช้ให้ทำงานด้วยความตระหนักในหลักธรรม มีจริยธรรม มีความซื่อสัตย์สุจริต โปร่งใส ประหยัด ใช้หลักความรู้ หลักเหตุผล เกิดประสิทธิภาพประสิทธิผลและมีจิตสำนึกในการทำงานเพื่อประโยชน์สุขของประชาชน

**๓. การดำรงชีวิตตามวิถีวัฒนธรรมไทยที่ดีงาม** เช่น คำว่า “วัฒนธรรม” หมายถึง แบบแผนของการประพฤติปฏิบัติของผู้คนในสังคมที่ได้รับการสั่งสมจากรุ่นต่อรุ่นซึ่งแสดงออกในรูปของสัญลักษณ์ที่ บ่งบอกถึงความคิด สติปัญญา รวมทั้งระบบคุณธรรม ซึ่งสัญลักษณ์ที่แสดงออกอาจอยู่ในรูปแบบที่จับต้องได้ เช่น ภาษา การแต่งกาย เทคโนโลยี ศิลปะ กิริยาท่าทาง และรูปแบบที่จับต้องไม่ได้ เช่น ความคิด ความเชื่อ ค่านิยม อย่างไรก็ตามสัญลักษณ์ทั้งที่จับต้องได้และจับต้องไม่ได้มีความสัมพันธ์กันอย่างใกล้ชิด เนื่องจากสิ่งที่จับต้องได้ มักมีความหมายหรือระบบคุณค่าอยู่เบื้องหลัง ในสังคมไทย

---------------------

**บทที่ ๓**

**รายละเอียดแผนปฏิบัติการส่งเสริมคุณธรรมจังหวัดบุรีรัมย์**

ด้วยจังหวัดบุรีรัมย์ ได้ประสานหน่วยงานภาครัฐ ภาคเอกชนและศาสนสถานทุกศาสนาได้ร่วมจัดทำแผนปฏิบัติการส่งเสริมคุณธรรม ประจำปี ๒๕๖๒ จังหวัดบุรีรัมย์ เพื่อสร้างเครือข่ายการมีส่วนร่วมและบูรณาการทำงานร่วมกัน เป็นกระบวนการทำงานที่ยึดพื้นที่เป็นตัวตั้ง และประชาชนเป็นศูนย์กลางสามารถตอบสนองต่อปัญหาและความต้องการของประชาชน ขณะเดียวกันยึดหลักการพึ่งตนเอง สอดคล้องกับวิถีชีวิตภายใต้หลักธรรมทางศาสนา และหลักปรัชญาของเศรษฐกิจพอเพียง มีความสุขทั้งกายและจิตใจเป็น สังคมคุณธรรม โดยมีเป้าหมายในการขับเคลื่อนแผนปฏิบัติการ คือ

**เป้าหมายการดำเนินงาน**

๑. ประชาชนมีพฤติกรรมที่ถูกต้องดีงามด้วยหลักธรรมทางศาสนา มีความมั่งคั่งยั่งยืนด้วยหลัก ปรัชญาของเศรษฐกิจพอเพียงและวิถีวัฒนธรรมไทย

๒. องค์กร/หน่วยงาน/ชุมชน/สังคม เป็นสังคมคุณธรรมที่ยึดมั่นในสถาบันชาติ ศาสนาและ พระมหากษัตริย์ มีความเอื้ออาทรและแบ่งปัน

๓. จังหวัดบุรีรัมย์เป็นเมืองแห่งความสงบสุข สมานฉันท์ มั่นคงด้วยมิติทางศาสนาอย่างยั่งยืน

**ตัวชี้วัดผลสำเร็จ**

๑. มีหน่วยงาน/องค์กรทั้งภาครัฐ ภาคเอกชนและภาคประชาสังคม มีส่วนร่วมส่งเสริม สนับสนุน และดำเนินการ วางแผนการจัดกิจกรรมปลูกฝังคุณธรรมและวัฒนธรรมให้แก่สังคมอย่างเหมาะสมและมีประสิทธิภาพ

๒. มีภาคีเครือข่ายความร่วมมือในการส่งเสริมคุณธรรมในจังหวัดบุรีรัมย์เพิ่มมากขึ้นทำให้ประชาชนมีคุณภาพชีวิตที่ดีขึ้น จังหวัดบุรีรัมย์เป็นสังคมคุณธรรม

๓.คนบุรีรัมย์ เป็นคนดี มีวินัย มีความพอเพียง มีความสุจริต และมีจิตอาสา

มีรายละเอียดแผนงาน/โครงการ ดังนี้

**แผนปฏิบัติการส่งเสริมคุณธรรมระดับจังหวัด**

**ประจำปีงบประมาณ พ.ศ. ๒๕๖3**

**สภาพทั่วไปและข้อมูลพื้นฐาน**

ชื่อจังหวัด จังหวัดบุรีรัมย์ สถานที่ตั้ง เลขที่ ๑๑๕๙ ศาลากลางจังหวัดบุรีรัมย์ ต.เสม็ด อ.เมืองบุรีรัมย์ จ.บุรีรัมย์

ชื่อผู้ประสานงาน นางญาณิศา วงศ์สุขสันต์ โทร ๐๘๑-๘๗๔๖๐๙๒

ข้อมูลพื้นฐาน

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ชื่ออำเภอ**  **ที่จะดำเนินการ**  **ในปีงบประมาณ**  **พ.ศ. ๒๕๖3** | **จำนวนหน่วยปกครองจังหวัดที่จะเป็นพื้นที่ดำเนินการในปีงบประมาณ พ.ศ. ๒๕๖3** | | | | | | | | | |
| **อบจ.** | **ตำบล** | **หมู่บ้าน** | **ชุมชน** | **เทศบาลเมือง** | **เทศบาลตำบล** | **อบต.** | **ครัวเรือน** | | **ประชากร** |
| เมืองบุรีรัมย์ | ๑ | ๑๙ | ๓๒๓ | ๒๙ | ๒ | ๔ | ๑๓ | ๗๒,๒๒๐ | ๒๑๙,๒๗๓ | |
| นางรอง | ๐ | ๑๕ | ๑๘๘ | ๒๔ | ๑ | ๑ | ๑๔ | ๓๔,๙๔๖ | ๑๑๓,๑๐๓ | |
| ประโคนชัย | ๐ | ๑๖ | ๑๘๒ | ๑๖ | ๐ | ๔ | ๑๓ | ๓๖,๙๒๒ | ๑๓๖,๓๙๖ | |
| พุทไธสง | ๐ | ๗ | ๙๗ | ๑๒ | ๐ | ๑ | ๗ | ๑๓,๖๒๕ | ๔๖,๖๑๒ | |
| ลำปลายมาศ | ๐ | ๑๖ | ๒๑๖ | ๒๑ | ๐ | ๒ | ๑๕ | ๓๕,๖๑๙ | ๑๓๔,๓๘๖ | |
| สตึก | ๐ | ๑๒ | ๑๗๙ | ๒๒ | ๐ | ๔ | ๙ | ๓๐,๕๘๙ | ๑๑๒,๒๗๖ | |
| กระสัง | ๐ | ๑๑ | ๑๖๘ | ๑๕ | ๐ | ๔ | ๘ | ๒๖,๒๗๘ | ๑๐๕,๓๕๗ | |
| ละหานทราย | ๐ | ๖ | ๘๔ | ๑๕ | ๐ | ๕ | ๒ | ๒๐,๓๓๘ | ๗๓,๔๔๖ | |
| บ้านกรวด | ๐ | ๙ | ๑๑๕ | ๒๒ | ๐ | ๘ | ๓ | ๒๑,๕๕๑ | ๗๖,๖๑๑ | |
| คูเมือง | ๐ | ๗ | ๑๐๖ | ๒๐ | ๐ | ๒ | ๗ | ๑๘,๓๖๘ | ๖๗,๖๙๓ | |
| หนองกี่ | ๐ | ๑๐ | ๑๐๘ | ๑๗ | ๐ | ๓ | ๘ | ๑๙,๕๑๘ | ๗๐,๒๙๖ | |
| ปะคำ | ๐ | ๕ | ๗๗ | ๑๕ | ๐ | ๑ | ๔ | ๑๓,๘๔๑ | ๔๕,๕๗๙ | |
| หนองหงส์ | ๐ | ๗ | ๑๐๐ | ๑๘ | ๐ | ๒ | ๖ | ๑๒,๘๐๕ | ๕๐,๐๕๕ | |
| นาโพธิ์ | ๐ | ๕ | ๖๕ | ๑๓ | ๐ | ๑ | ๕ | ๙,๑๒๐ | ๓๓,๐๐๙ | |
| พลับพลาชัย | ๐ | ๕ | ๖๗ | ๑๔ | ๐ | ๒ | ๔ | ๑๑,๑๐๐ | ๔๔,๕๕๙ | |
| ห้วยราช | ๐ | ๘ | ๘๐ | ๑๘ | ๐ | ๓ | ๕ | ๘,๘๗๗ | ๓๗,๔๐๕ | |
| โนนสุวรรณ | ๐ | ๔ | ๕๖ | ๑๓ | ๐ | ๒ | ๓ | ๖,๙๙๔ | ๒๕,๐๕๑ | |
| ชำนิ | ๐ | ๖ | ๖๓ | ๑๖ | ๐ | ๒ | ๔ | ๘,๔๘๖ | ๓๕,๑๕๐ | |
| โนนดินแดง | ๐ | ๓ | ๓๗ | ๑๘ | ๐ | ๑ | ๓ | ๘,๖๖๙ | ๒๘,๒๒๕ | |
| เฉลิมพระเกียรติ | ๐ | ๕ | ๖๗ | ๑๕ | ๐ | ๓ | ๒ | ๑๑,๑๑๐ | ๔๐,๓๖๖ | |
| บ้านใหม่ไชยพจน์ | ๐ | ๕ | ๕๕ | ๑๖ | ๐ | ๑ | ๕ | ๗,๐๔๒ | ๒๗,๐๕๐ | |
| บ้านด่าน | ๐ | ๔ | ๕๙ | ๑๔ | ๐ | ๒ | ๒ | ๗,๓๐๕ | ๓๑,๑๒๒ | |
| แคนดง | ๐ | ๔ | ๕๔ | ๑๖ | ๐ | ๑ | ๔ | ๘,๗๐๔ | ๓๓,๐๑๑ | |
| **รวม** | **๑** | **๑๘๙** | **๒,๕๔๖** | **๓๙๙** | **๓** | **๕๙** | **๑๔๖** | **๔๔๔,๐๒๗** | **๑,๕๘๖,๐๒๘** | |

**จำนวนโครงการ/กิจกรรมที่ดำเนินการในปีงบประมาณ พ.ศ. ๒๕๖3 ๔๘ โครงการ**

**จำนวนงบประมาณที่ใช้ดำเนินการในปีงบประมาณ พ.ศ. ๒๕๖3 รวม ๑๓,๖๔๒,๙๐๐ บาท**

* จากงบปกติของหน่วยงาน ทุกโครงการจำนวน **๑๓,๖๔๒,๙๐๐** บาท
* จากงบอื่นๆ รวมทุกโครงการจำนวน ........................-.......................บาท

**เป้าหมายในปีงบประมาณ พ.ศ. ๒๕๖3**

* จำนวนบุคลากรและประชาชนทั้งภายในและภายนอกที่ได้รับการอบรมพัฒนาคุณธรรมจริยธรรมและสร้างภูมิคุ้มกันให้เข้มแข็ง มีจำนวนรวม ๑๐,๐๐๐ คน
* จำนวนหน่วยงาน/องค์กรทั้งภายในและภายนอกที่ให้ความสำคัญสนับสนุนให้มีการจัดอบรมพัฒนาคุณธรรมจริยธรรม ๑๕๐ แห่ง
* จำนวนหน่วยงาน/องค์กรภายในจังหวัด ที่ให้การสนับสนุนหรือร่วมจัดกิจกรรมเทิดทูนสถาบันชาติ ศาสนา พระมหากษัตริย์ ๒๐๐แห่ง
* จำนวนบุคลากรและประชาชนภายในจังหวัดเข้าร่วมกิจกรรมเทิดทูนสถาบันชาติ ศาสนา พระมหากษัตริย์ ๑๕๐,๐๐๐ คน
* จำนวนชุมชนคุณธรรม องค์กร/หน่วยงานคุณธรรมต้นแบบในจังหวัด ๔๕ แห่ง ระยะเวลาที่ดำเนินการ ๑๒. เดือน

**ผลที่คาดว่าจะได้รับจากการดำเนินการในโครงการ/กิจกรรมต่างๆ ตามแผนปฏิบัติการของจังหวัด**

๑. เด็ก เยาวชน นักเรียน นักศึกษา และประชาชนทั่วไปในจังหวัดบุรีรัมย์ มีคุณธรรม จริยธรรม เพื่อมากขึ้น สามารถนำหลักคุณธรรม จริยธรรมมาใช้ในการดำเนินชีวิตและการทำงานมากขึ้น ทำให้การปฏิบัติงานบรรลุวัตถุประสงค์และเป้าหมายของการปฏิบัติงานเพิ่มมากขึ้น

๒. ลดการทุจริต คอรัปชั่น ของบุคลากรองค์กรต่างๆ ในจังหวัดบุรีรัมย์ สืบเนื่องมาจากบุคลากรในองค์กรมีคุณธรรมและจริยธรรมในการทำงานมากขึ้น

๓. เด็ก เยาวชน นักเรียน นักศึกษา และประชาชนทั่วไปในจังหวัดบุรีรัมย์ มีคุณภาพชีวิตที่ดีขึ้น เนื่องจากมีการดำเนินชีวิตโดยการนำหลักคุณธรรม และจริยธรรมมาใช้ในการดำเนินชีวิต

**รายละเอียดของโครงการ/กิจกรรมที่จะดำเนินการในปีงบประมาณ พ.ศ. ๒๕๖3**

| **ยุทธศาสตร์/โครงการ** | **วัตถุประสงค์ของโครงการ** | **หน่วยงานที่รับผิดชอบ** | **เป้าหมาย** | | **งบประมาณ**  **ที่ใช้**  **(บาท)** | **ปีงบประมาณปีพ.ศ. ๒๕๖3** | | | | **หมายเหตุ** |
| --- | --- | --- | --- | --- | --- | --- | --- | --- | --- | --- |
| **ผลลัพธ์ เชิงปริมาณ** | **ผลลัพธ์ เชิงคุณภาพ** | **ไตรมาส๑ (ต.ค.-ธ.ค. ๖2)** | **ไตรมาส ๒ (ม.ค.-มี.ค ๖3)** | **ไตรมาส ๓ (เม.ย.-มิ.ย. ๖3)** | **ไตรมาส ๔ (ก.ค.-ก.ย. ๖3)** |
| ๑) ยุทธศาสตร์ที่ ๑  ๑.๑ กลยุทธ์ที่ ๑  ๑.๒ โครงการ/  กิจกรรม อบรมคุณธรรมจริยธรรมตัวแทนนักศึกษาและแนวทางพระราชดำริเศรษฐกิจพอเพียง | ๑. เพื่อให้นักศึกษาได้ทราบแนวทางการนำหลักปรัชญาของเศรษฐกิจพอเพียงมาใช้ในชีวิตประจำวัน  ๒. เพื่อ่ให้นักศึกษาได้เรียนรู้ชุมชนที่ประสบผลสำเร็จในการนำแนวทางปรัชญาของเศรษฐกิจพอเพียงมาใช้ในชีวิตประจำวันได้  ๓. เพื่อปลูกฝังคุณธรรม จริยธรรมและนำไปปฏิบัติในชีวิตประจำวันได้  ๔. เพื่อเป็นการส่งเสริมให้นักศึกษาได้นำแนวทางตามนโยบายไปขยายผลในการจัดกิจกรรมด้านอื่นๆ | งานกิจกรรมกองพัฒนานักศึกษา มหาวิทยาลัยราชภัฏบุรีรัมย์ | ๑. มีจำนวนผู้เข้าร่วมโครงการ ไม่น้อยกว่าร้อยละ ๙๐ จากจำนวนผู้เข้าร่วมทั้งหมด ๑๒๐ คน  ๒. ผู้เข้าร่วมโครงการมีความพึงพอใจในการเข้าร่วมกิจกรรมไม่ต่ำกว่า ๓.๕๑ จากคะแนนเต็ม ๕ | ๑. ผู้เข้าร่วมโครงการได้ทราบคุณธรรมจริยธรรมและแนวทางการนำแนวทางหลักปรัชญาของเศรษฐกิจพอเพียงเพิ่มขึ้น ร้อยละ ๙๐ | ๔๐,๐๐๐ |  |  |  |  |  |
| ๒) ยุทธศาสตร์ที่ ๑  ๒.๑ กลยุทธ์ที่ ๑  ๒.๒ โครงการ/  กิจกรรม โครงการ I Don’t cheat (ฉันไม่โกง) | ๑. เพื่อให้นักศึกษามีความรู้ความเข้าใจเกี่ยวกับสถานการณ์การทุจริจคอร์รัปชั่นในสังคมไทยและตระหนักถึงปัญหาที่เกิดจากทุจริตคอร์รัปชันในสังคมไทย  ๒. เพื่อปลูกฝังค่านิยมความซื่อสัตย์สุจริตให้แก่นักศึกษาในมหาวิทยาลัย  ๓. เพื่อสร้างสรรค์วัฒนธรรมองค์กรซื่อสัตย์สุจริตตามหลักธรรมาภิบาล  ๔. เพื่อเสริมสร้างความซื่อสัตย์สุจริตจิตสาธารณะ และจิตสำนคกต่อสังคมส่วนรวมให้แก่นักศึกษาในมหาวิทยาลัย | งานกิจกรรมกองพัฒนานักศึกษา มหาวิทยาลัยราชภัฏบุรีรัมย์ | ๑. มีจำนวนผู้เข้าร่วมโครงการ ไม่น้อยกว่าร้อยละ ๙๐ จากจำนวนผู้เข้าร่วมทั้งหมด ๘๐ คน  ๒. ผู้เข้าร่วมโครงการได้เข้าร่วมกิจกรรมครบขบวนการและเกิดผลตามวัตถุประสงค์ทุกกระบวนการาครบถ้วยไม่น้อยกว่าร้อยละ ๘๐ | ผู้เข้าร่วมโครงการมีความซื่อสัตย์สุจริต จิตสาธารณะ และมีจิตสำนึกต่อสังคมส่วนรวมให้แก่นักศึกษาในมหาวิทยาลัยมากยิ่งขึ้น | ๒๐,๐๐๐ |  |  |  |  |  |
| ๓) ยุทธศาสตร์ที่ ๑  ๓.๑ กลยุทธ์ที่ ๑  ๓.๒ โครงการ/  กิจกรรม จิตอาสานักศึกษาเพื่อพัฒนาท้องถิ่น | ๑. เพื่อให้นักศึกษาสร้างจิตอาสาพัฒนาท้องถิ่น  ๒. การประยุกต์ใช้องค์ความรู้ด้านวิศกรรมไฟฟ้า  ๓. เข้าใจหลักการแนวทางในการสร้างจิตสำนึกเกี่ยวกับการบริการ  ๔. เพื่อให้นักศึกษามีความรู้ทางด้านการปฏิบัติการติดตั้งระบบไฟฟ้า  ๕. เพื่อพัฒนาทักษะการคิดเชิงสร้างสรรค์ การตัดสินใจ และการปฏิบัติแก่นักศึกษา | งานกิจกรรมกองพัฒนานักศึกษา มหาวิทยาลัยราชภัฏบุรีรัมย์ | ๑. มีจำนวนผู้เข้าร่วมโครงการ ไม่น้อยกว่าร้อยละ ๙๐ จากจำนวนทั้งหมด ๑๕๐ คน | ๑. เป็นการปลูกฝังคุณธรรมจริยธรรมแก่นักศึกษารู้จักการเสียสละอุทิศตนและบำเพ็ญประโยชน์เพื่อส่วนรวม  ๒. นักศึกษามีความสัมพันธ์อันดีระหว่างชุมชน  ๓. นักศึกษาได้เรียนรู้และฝึกฝนตนเองในการดำเนินกิจกรรม | ๒๐,๐๐๐ |  |  |  |  |  |
| ๔) ยุทธศาสตร์ที่ ๑  ๔.๑ กลยุทธ์ที่ ๑  ๔.๒ โครงการ/  กิจกรรม ผู้บริหารชวนทำบุญ ประจำปีการศึกษา ๒๕๖๓ | ๑. เพื่อให้นักศึกษาได้ทำกิจกรรมสร้างสรรค์ศีลธรรมอันดีในมหาวิทยาลัย  ๒. เพื่อปลูกฝังให้นักศึกษารู้จักเอื้อเฟื้อเผื่อแผ่เสียสละ แบ่งปัน  ๓. เพื่อสืบสานประเพณีวัฒนธรรมของพุทธศาสนิกชนในเรื่องของการทำบุญและสืบสานงานด้านพระพุทธศาสนาสืบไป | ชมรมพุทธศาสตร์ทางก้าวหน้า มหาวิทยาลัยราชภัฏบุรีรัมย์ | ๑. มีผู้เข้าร่วมโครงการทุกสัปดาห์  ๒. จำนวนผู้เข้าร่วมโครงการมีความพึงพอใจไม่ต่ำกว่า ๓.๕๑ จากคะแนนเต็ม ๕ | ๑. ผู้เข้าร่วมโครงการมีความรักในการทำบุญ มุ่งสืบทอดและสืบสานวัฒนธรรมอันดีงามของชาวพุทธ | ๓๐,๐๐๐ |  |  |  |  |  |
| ๕) ยุทธศาสตร์ที่ ๑  ๕.๑ กลยุทธ์ที่ ๑  ๕.๒ โครงการ/  กิจกรรม นักศึกษาหอพักร่วมใจออกค่ายอาสา | ๑. เพื่อเป็นการสร้างความสัมพันธ์ระหว่างคณาจารย์ และนักศึกษาแต่ละหอพักมหาวิทยาลัยให้มีความรัก ความสามัคคีในหมู่คณะ  ๒. เพื่อให้นักศึกษาหอพักได้เรียนรู้และฝึกประสบการณ์ในการดำเนินกิจกรรมร่วมกัน  ๓. เพื่อเป็นพื้นฐานการศึกษาทักษะประสบการณ์ชีวิตในการทำงานเพื่อพัฒนาสังคมของนักศึกษาหอพักมหาวิทยาลัย  ๔. เพื่อฝึกพัฒนาความพร้อมของนักศึกษาหอพักมหาวิทยาลัยให้รู้จักจิตอาสาและเพื่อการบำเพ็ญประโยชน์สาธารณะ | งานหอพักนักศึกษา มหาวิทยาลัยราชภัฏบุรีรัมย์ | ๑. มีผู้เข้าร่วมโครงการไม่น้อยกว่าร้อยละ ๘๐ ของจำนวนผู้พักอาศัยในหอพักนักศึกษา | ๑. นักศึกษาหอพักผู้เข้าร่วมโครงการได้เรียนรู้และฝึกฝนตนเองในการดำเนินกิจกรรม  ๒. ปลูกฝังคุณธรรมจริยธรรมแก่นักศึกษาหอพักให้รู้จักการเสียสละอุทิศตนและบำเพ็ญประโยชน์เพื่อส่วนรวม | ๒๐,๐๐๐ |  |  |  |  |  |
| ๖) ยุทธศาสตร์ที่ ๑  ๖.๑ กลยุทธ์ที่ ๑  ๖.๒ โครงการ/  กิจกรรม อบรมสร้างจิตสำนึกนักศึกษาใหม่ใส่ใจวินัยจราจรภาคทฤษฎีและปฏิบัติ | ๑. เพื่อปลูกจิตสำนึกในนักศึกษาเรื่องการจอดรถจักยานยนต์และรถยนต์อย่างเป็นระเบียบ  ๒. เพื่อให้ความเข้าใจเกี่ยวกับกฎหมายจราจร มารยาทในการขับขี่และรู้จักวิธีการป้องกันตัวเองขณะขับขี่ยานพาหนะ | สภานักศึกษา มหาวิทยาลัยราชภัฏบุรีรัมย์ | ๑. มีผู้เข้าร่วมโครงการไม่น้อยกว่าร้อยละ ๙๐ ของจำนวนผู้เข้าร่วมโครงการจริง | ๑. นักศึกษาใหม่เกิดความรู้ความตระหนัก ความเข้าใจเกี่ยวกับกฎหมายจราจร มารยาทในการขับขี่และรู้จักวิธีการป้องกันตัวเองขณะขับขี่ยานพาหนะ  ๒. นักศึกษาและบุคลากรปฏิบัติตามป้ายจราจร และป้ายรณรงค์ต่าง ๆ ที่มหาวิทยาลัยได้จัดทำขึ้น | ๓๐,๐๐๐ |  |  |  |  |  |
| ๗) ยุทธศาสตร์ที่ ๑  ๗.๑ กลยุทธ์ที่ ๑  ๗.๒ โครงการ/  กิจกรรม Big Cleaning Day BRU | ๑. เพื่อเสริมสร้างคุณลักษณะของนักศึกษาให้เป็นผู้มีสำนึกดี มีความรู้คู่คุณธรรม นำชุมชนพัฒนา  ๒. เพื่อปลูกฝังสร้างจิตสำนึกในเรื่องการเสียสละ อาสาพัฒนา ๓.เพื่อพัฒนาศักยภาพของนักศึกษาให้เป็นบัณฑิตที่ดีในอนาคต | สภานักศึกษา มหาวิทยาลัยราชภัฏบุรีรัมย์ | ๑. มีผู้เข้าร่วมโครงการไม่น้อยกว่าร้อยละ ๙๐ ของจำนวนผู้เข้าร่วมโครงการจริง | ๑. นักศึกษาผู้เข้าร่วมโครงการมีจิตสำนึกในการทำกิจกรรมด้านจิตอาสามากยิ่งขึ้น | ๒๕,๐๐๐ |  |  |  |  |  |
| ๘) ยุทธศาสตร์ที่ ๓  ๘.๑ กลยุทธ์ที่ ๑และ๒  ๘.๒ โครงการ/  กิจกรรม โครงการ Strong – จิตพอเพียงต้านทุจริต สำนักงาน ป.ป.ช. ประจำจังหวัดบุรีรัมย์ | ๑. เพื่อปลูกฝังจิตพอเพียงต้านทุจริต ด้วยโมเดล Strong แก่ประชาชนและทุกภาคส่วนในจังหวัด  ๒.เพื่อปลูกฝังวิธีคิดแยกแยะผลประโยชน์ส่วนตัวและผลประโยชน์ส่วนรวม รวมทั้งความอายและไม่ทนต่อการทุจริต แก่ประชาชนและทุกภาคส่วนในจังหวัด  ๓.เพื่อขยายผลการป้องกันการทุจริตเชิงรุกผ่านกระบวนการมีส่วนร่วมของประชาชนและทุกภาคส่วนในจังหวัด  ๔.เพื่อขยายผลการรับรู้การทุจริตต่อประชาชนและทุกภาคส่วนในจังหวัด  ๕. ร่วมมือกับองค์กรต่างๆ หรือชมรมอื่นๆ ที่มีวัตถุประสงค์ในการต่อต้านการทุจริต รวมทั้งการดำเนินกิจกรรมที่เป็นประโยชน์ ทั้งนี้ โดยไม่ดำเนินกิจกรรมที่เกี่ยวข้องกับการเมือง  ๖.เพื่อผลักดันการขับเคลื่อนการดำเนินโครงการ Strong- จิตพอเพียงต้านทุจริต ด้วยการกำกับติดตามและประเมินผลโครงการในระดับพื้นที่ | ป.ป.ส.ประจำจังหวับุรีรัมย์ | บุคลากรสำนักงาน ป.ป.ส.ประจำจังหวัดในสังกัดสำนักงาน ป.ป.ช. ภาค ๑-๙ และผู้ร่วมโครงการ ได้มีส่วนร่วมในการแสดงออกด้านการต่อต้านการทุจริต | ผู้เข้าร่วมโครงการมีจิตสำนึกในการต่อต้านการทุจริต มากยิ่งขึ้น | ๓๕๖,๐๐๐ |  |  |  |  |  |
| ๙) ยุทธศาสตร์ที่ ๒ และ ๓  ๙.๑ กลยุทธ์ที่ ๑ และ ๒  ๙.๒ โครงการ/  กิจกรรมโครงการจัดงานวันต่อต้านคอร์รัปชั่นสากล (ประเทศไทย) ของสำนักงาน ป.ป.ช. ประจำจังหวัดบุรีรัมย์ | ๑.เพื่อกระตุ้นเตือนให้สังคมและทุกภาคส่วน ตระหนักในผลเสียหายร้ายแรงที่เกิดขึ้นจากการทุจริตคอร์รัปชัน  ๒.เพื่อประสานความร่วมมือระหว่างองค์กร ภาคีเครือข่าย หน่วยงาน และทุกภาคส่วน ร่วมมือกันในการป้องกันการทุจริต ลดปัญหาทุจริตคอร์รัปชันในประเทศไทย  ๓.เพื่อสร้างภาพลักษณ์ที่ดีแก่ประเทศ  ๔.เพื่อสร้างกลุ่มเครือข่ายป้องกันการทุจริตที่ยั่งยืน. | ป.ป.ส.ประจำจังหวับุรีรัมย์ | ส่วนราชการต่างๆ ในจังหวัดบุรีรัมย์ นักเรียน นักศึกษา และประชาชนได้มีส่วนร่วมในการต่อต้านการคอร์รัปชัน | ผู้เข้าร่วมโครงการมีจิตสำนึกในการต่อต้านการคอร์รัปชัน มากยิ่งขึ้น | ๒๐๐,๐๐๐ |  |  |  |  |  |
| ๑๐) ยุทธศาสตร์ที่ ๒ และ ๓  ๑๐.๑ กลยุทธ์ที่ ๑  ๑๐.๒ โครงการ/  กิจกรรม โครงการเสริมสร้างประสิทธิภาพด้านการจัดซื้อจัดจ้างให้กับบุคลากรทางการศึกษา | ๑. เพื่อเสริมสร้างประสิทธิภาพด้านการจัดซื้อจัดจ้างให้กับบุคลากรทางการศึกษา ตระหนักถึงพิษภัยของการทุจริตคอร์รัปชัน  ๒. เพื่อให้บุคลากรทางการศึกษา มีภูมิคุ้มกัน รู้เท่าทันเกี่ยวกับเรื่องการคอร์รัปชันและกลไกเครื่องมือในการต่อต้านการคอร์รัปชัน รวมทั้งสามารถไปจัดทำหลักสูตร จัดการเรียนการสอนถ่ายทอดความรู้ ตลอดจนปลูกจิตสำนึกคุณธรรมแก่เด็กนักเรียน และบุคลากรทั่วไปในจังหวัด | ป.ป.ส.ประจำจังหวับุรีรัมย์ | บุคลากรทางการศึกษาในเขตจังหวัดบุรีรัมย์ | ผู้เข้าร่วมโครงการมีประสิทธิภาพด้านการจัดซื้อจัดจ้างมากยิ่งขึ้น และมีความตระหนักถึงพิษภัยของการทุจริตคอร์รัปชันมากยิ่งขึ้น | ๘๗,๐๐๐ |  |  |  |  |  |
| ๑๑) ยุทธศาสตร์ที่ ๒และ ๓  ๑๑.๑ กลยุทธ์ที่ ๑  ๑๑.๒ โครงการ/  กิจกรรม โครงการเพิ่มศักยภาพความโปร่งใสและความสุจริตในจังหวัดบุรีรัมย์ | ๑. เพื่อเสริมสร้างองค์ความรู้ด้านธรรมาภิบาลให้แก่บุคลากรหน่วยงานภาครัฐให้นำหลักธรรมาภิบาลไปเป็นหลักในการบริหารราชการอย่างเป็นรูปธรรม  ๒. เพื่อให้คำปรึกษา เสนอแนะแนวทางในการนำหลักธรรมภิบาลไปปฏิบัติ และยกระดับผลการประเมิน ITA ให้แก่หน่วยงานภาครัฐ  ๓. เพื่อติดตาม ส่งเสริมและผลักดันให้หน่วยงานภาครัฐนำแผนปฏิบัติการป้องกันการทุจริตไปปฏิบัติอย่างต่อเนื่องเป็นรูปธรรม . | ป.ป.ส.ประจำจังหวับุรีรัมย์ | หน่วยงานภาครัฐและองค์กรปกครองส่วนท้องถิ่นในเขตพื้นที่จังหวัดบุรีรัมย์ | ๑.ผู้เข้าร่วมโครงการมีความรู้และความเข้าใจเกี่ยวกับหลักธรรมาภิบาลมากยิ่งขึ้น  ๒. ผู้เข้าร่วมโครงการสามารถนำหลักธรรมาภิบาลไปใช้ประโยชน์ในชีวิตประจำวันได้ | ๒๓๗,๐๐๐ |  |  |  |  |  |
| ๑๒) ยุทธศาสตร์ที่๓  ๑๒.๑ กลยุทธ์ที่ ๑  ๑๒.๒ โครงการ/  กิจกรรม โครงการอาสาสมัครช่วยเหลือนักท่องเที่ยว (นครชัยบุรินทร์) | เพื่ออำนวยความสะดวกแก่นักท่องเที่ยว . | ตำรวจภูธรจังหวัดบุรีรัมย์ | นักท่องเที่ยวและประชาชนทั่วไป | นักท่องเที่ยวและประชาชนทั่วไปได้รับความสะดวกมากยิ่งขึ้น | - |  |  |  |  |  |
| ๑๓) ยุทธศาสตร์ที่๓  ๑๓.๑ กลยุทธ์ที่ ๑  ๑๓.๒ โครงการ/  กิจกรรม โครงการอาสาสาสมัครช่วยเหลืองานตำรวจ | เพื่อให้ประชาชนได้รับทราบภารกิจของตำรวจ และแบ่งเบางานของตำรวจ | ตำรวจภูธรจังหวัดบุรีรัมย์ | ประชาชนทั่วไป | ประชาชนทั่วไปได้ร่วมเป็นอาสาสมัครเพื่อช่วยเหลืองานตำรวจ | - |  |  |  |  |  |
| ๑๔) ยุทธศาสตร์ที่๒  ๑๔.๑ กลยุทธ์ที่ ๑  ๑๔.๒ โครงการ/  กิจกรรม ให้ความรู้เกี่ยวกับการป้องกันและปราบปรามอาชญากรรม การจราจร ยาเสพติดให้โทษ แก่นักเรียน นักศึกษา เด็ก เยาวชน และประชาชนทั่วไป | เพื่อให้ความรู้ในด้านกฎหมายและตระหนักรู้ถึงโทษของอาชญากรรมและพิษภัยของยาเสพติด . | ตำรวจภูธรจังหวัดบุรีรัมย์ | นักเรียน นักศึกษา เด็ก เยาวชน และประชาชนทั่วไป | ผู้เข้าร่วมโครงการมีความรู้เกี่ยวกับการป้องกันและปราบปรามอาชญากรรม การจราจร ยาเสพติดให้โทษมากยิ่งขึ้น | - |  |  |  |  |  |
| ๑๕) ยุทธศาสตร์ที่๑  ๑๕.๑ กลยุทธ์ที่ ๑  ๑๕.๒ โครงการ/  กิจกรรม งานกิจกรรมจิตอาสาพัฒนา / ช่วยเหลือผู้ป่วยติดเตียง ผู้สูงอายุ ผู้ด้อยโอกาส | เพื่อเปิดโอกาสในการทำคุณงามความดี โดยการให้ความช่วยเหลือแก่เพื่อนมนุษย์ ตามเจตนารมณ์ของการเป็นจิตอาสา . | ตำรวจภูธรจังหวัดบุรีรัมย์ | ผู้ป่วย ผู้สูงอายุ ผู้ด้อยโอกาส | ผู้เข้าร่วมโครงการมีโอกาสในการทำความดีมากยิ่งขึ้น | - |  |  |  |  |  |
| ๑๖) ยุทธศาสตร์ที่๑  ๑๖.๑ กลยุทธ์ที่ ๑  ๑๖.๒ โครงการ/  กิจกรรม ส่งเสริมความรู้ตามหลักศาสนาและ/หรือเพื่อสังคม (กิจกรรมวันสำคัญทางศาสนาต่างๆ) | เพื่อเสริมสร้างความรู้เกี่ยวกับการดำเนินชีวิตตามหลักศาสนา | สำนักงานทรัพยากร ธรรมชาติและสิ่งแวดล้อมจังหวัดบุรีรัมย์ | บุคลากรของสำนักงานทรัพยากร ธรรมชาติฯและมีการจัดกิจกรรมจำนวน ๗ ครั้ง | ผู้เข้าร่วมโครงการมีความรู้ความเข้าใจเกี่ยวกับหลักคำสอนของศาสนามากยิ่งขึ้น | - |  |  |  |  |  |
| ๑๗) ยุทธศาสตร์ที่๑  ๑๗.๑ กลยุทธ์ที่ ๑  ๑๗.๒ โครงการ/  กิจกรรมจิตอาสา | เพื่อร่วมสร้างสรรค์มุ่งมั่นทำความดีและทำประโยชน์ให้กับสังคม | สำนักงานทรัพยากร ธรรมชาติและสิ่งแวดล้อมจังหวัดบุรีรัมย์ | บุคลากรของสำนักงานทรัพยากร ธรรมชาติฯและมีการจัดกิจกรรมจำนวน ๙ ครั้ง | ผู้เข้าร่วมโครงการได้มีส่วนร่วมทำความดีแก่สังคมมากยิ่งขึ้น | - |  |  |  |  |  |
| ๑๘) ยุทธศาสตร์ที่๓  ๑๘.๑ กลยุทธ์ที่ ๑  ๑๘.๒ โครงการ/  กิจกรรม การเผยแพร่สื่อรณรงค์ส่งเสริมให้สังคม | เพื่อส่งเสริมสนับสนุนค่านิยมยกย่องเชิดชูและเห็นคุณค่าของการปฏิบัติตนตามหลักคุณธรรมจริยธรรม | สำนักงานทรัพยากร ธรรมชาติและสิ่งแวดล้อมจังหวัดบุรีรัมย์ | มีการเผยแพร่การรณรงค์ส่งเสริมคุณธรรมผ่านสื่อ ๒ ช่องทาง | ประชาชนทั่วไปเห็นคุณค่าของการปฏิบัติตนตามหลักคุณธรรมจริยธรรมมากยิ่งขึ้นจากการการเผยแพร่การรณรงค์ส่งเสริมคุณธรรมดังกล่าว | - |  |  |  |  |  |
| ๑๙) ยุทธศาสตร์ที่๒  ๑๙.๑ กลยุทธ์ที่ ๑  ๑๙.๒ โครงการ/  กิจกรรม โครงการสวดมนต์ข้ามปี ส่งท้ายปีเก่า ต้อนรับปีใหม่ พ.ศ. ๒๕๖๓ | 1. เพื่อให้วัดเป็นศูนย์กลางในการจัดกิจกรรมทางศาสนา ศิลปะ และวัฒนธรรม  2. เพื่อเสริมสร้างสิริมงคลแก่ชีวิต และครอบครัว ของพุทธศาสนิกชน ที่เข้าร่วมกิจกรรมสวดมนต์ข้ามปี  3. เพื่อทำนุบำรุงพระพุทธศาสนาให้เจริญรุ่งเรือง | สำนักงานวัฒนธรรมจังหวัดบุรีรัมย์ | 1.ร้อยละ ๘๐ ของประชาชนมีความสุข และพึงพอใจ ในการเข้าร่วมกิจกรรมสวดมนต์ข้ามปี  2.วัดที่จัดกิจกรรมสวดมนต์ข้ามปี ไม่น้อยกว่า ร้อยละ ๘๐ ของวัดในจังหวัดบุรีรัมย์ | ๑.มีพื้นที่จัดแสดงและจำหน่ายผลิตภัณฑ์และบริการทางวัฒนธรรม ในช่วงกิจกรรมสวดมนต์ข้ามปี สร้างรายได้ให้กับประชาชน  ๒.ประชาชนมีความสุข เป็นสิริมงคลแก่ชีวิตและครอบครัว | ๓๒,๐๐๐ |  |  |  |  |  |
| ๒๐) ยุทธศาสตร์ที่๒  ๒๐.๑ กลยุทธ์ที่ ๑  ๒๐.๒ โครงการ/  กิจกรรม โครงการสัปดาห์ส่งเสริมพระพุทธศาสนา (วันมาฆบูชา วันวิสาขบูชา วันอาสาฬหบูชาและวันเข้าพรรษา) | 1. เพื่อรณรงค์ให้เด็ก เยาวชน ประชาชน ได้ตระหนักถึงความสำคัญทางศาสนา  2. เพื่อปลูกฝังให้ผู้ปกครอง เด็ก เยาวชน และประชาชน ได้ร่วมกันลด ละ เลิกอบายมุข ส่งเสริมให้ศาสนิกชนได้เข้าวัดปฏิบัติธรรมทำบุญตักบาตร เวียนเทียน | สำนักงานวัฒนธรรมจังหวัดบุรีรัมย์ | เด็ก เยาวชน และประชาชนในจังหวัดบุรีรัมย์ | เด็กเยาวชน ประชาชน พุทธศาสนิกชน นำหลักธรรมไปใช้ในการดำเนินชีวิต อยู่ร่วมกันอย่างมีความสุข ไม่มีการก่อเหตุทะเลาะวิวาท | ๙๐,๐๐๐ |  |  |  |  |  |
| ๒๑) ยุทธศาสตร์ที่๒  ๒๑.๑ กลยุทธ์ที่ ๑  ๒๑.๒ โครงการ/  กิจกรรม โครงการศูนย์ศึกษาพระพุทธศาสนาวันอาทิตย์ | 1. เพื่อให้วัดเป็นศูนย์กลางในการจัดกิจกรรมทางพระพุทธศาสนาและกิจกรรมส่งเสริมคุณธรรม จริยธรรมของคนในชุมชน  2. เพื่อให้วัดเป็นศูนย์ส่งเสริมศีลธรรมของครอบครัว ตามหลักปรัชญาของเศรษฐกิจพอเพียงโดยส่งเสริมให้ประชาชนพึ่งพาตนเอง มีเหตุผล มีภูมิคุ้มกัน  3. เพื่อให้เด็ก เยาวชน ประชาชนได้ใกล้ชิดกับพระพุทธศาสนา น้อมหลักคำสอนสู่การปฏิบัติ สร้างสังคมที่ดี | สำนักงานวัฒนธรรมจังหวัดบุรีรัมย์ | ศูนย์ศึกษาพระพุทธศาสนาวันอาทิตย์ จำนวน ๗๕ แห่ง | เด็กเยาวชน ประชาชน พุทธศาสนิกชน นำหลักธรรมไปใช้ในการดำเนินชีวิต อยู่ร่วมกันอย่างมีความสุข ไม่มีการก่อเหตุทะเลาะวิวาท | ๒,๒๑๔,๘๐๐ |  |  |  |  |  |
| ๒๒) ยุทธศาสตร์ที่๒  ๒๒.๑ กลยุทธ์ที่ ๑  ๒๒.๒ โครงการ/  กิจกรรม โครงการลานธรรม ลานวิถีไทย | ๑. เพื่อให้ศาสนสถานเป็นศูนย์กลางการเรียนรู้หลักปรัชญาของเศรษฐกิจพอเพียงของชุมชน ส่งเสริมคุณธรรม จริยธรรมของคนในชุมชน  2. เพื่อให้ศาสนสถานเป็นศูนย์การจัดกิจกรรม สืบสานประเพณี วัฒนธรรมอันดีงาม และถ่ายทอดภูมิปัญญาท้องถิ่น  3. เพื่อให้ศาสนิกชนทุกศาสนา ปฏิบัติตามหลักคำสอนที่ตนนับถือ สู่การปฏิบัติ สร้างสังคมที่ดี | สำนักงานวัฒนธรรมจังหวัดบุรีรัมย์ | ลานธรรมลานวิถีไทย จำนวน ๑๘ แห่ง | เด็กเยาวชน ประชาชน พุทธศาสนิกชน นำหลักธรรมไปใช้ในการดำเนินชีวิต อยู่ร่วมกันอย่างมีความสุข ไม่มีการก่อเหตุทะเลาะวิวาท | ๓๗๘,๐๐๐ |  |  |  |  |  |
| ๒๓) ยุทธศาสตร์ที่๒  ๒๓.๑ กลยุทธ์ที่ ๒  ๒๓.๒ โครงการ/  กิจกรรม โครงการค่ายเยาวชนสมานฉันท์จังหวัดบุรีรัมย์ | 1. เพื่อให้เยาวชนได้ศึกษา เรียนรู้หลักธรรมทางศาสนาแต่ละศาสนาและยอมรับความแตกต่างในสังคม  2. เพื่อให้เยาวชนมีความรักและเทิดทูนในสถาบันชาติ ศาสนา พระมหากษัตริย์  3. เพื่อให้เยาวชนได้ศึกษาและน้อมนำหลักปรัชญาของเศรษฐกิจพอเพียงไปใช้ในชีวิตประจำวัน  4. เพื่อให้เยาวชนรักษาระเบียบ วินัย เคารพกฎหมายและวัฒนธรรมอันดีงามให้คงอยู่สืบไป | สำนักงานวัฒนธรรมจังหวัดบุรีรัมย์ | เด็ก เยาวชน และประชาชนในจังหวัดบุรีรัมย์ | เด็กเยาวชน ประชาชน พุทธศาสนิกชน นำหลักธรรมไปใช้ในการดำเนินชีวิต อยู่ร่วมกันอย่างมีความสุข ไม่มีการก่อเหตุทะเลาะวิวาท | ๔๐,๐๐๐ |  |  |  |  |  |
| ๒๔) ยุทธศาสตร์ที่๒  ๒๔.๑ กลยุทธ์ที่ ๑  ๒๔.๒ โครงการ/  กิจกรรม โครงการชุมชนคุณธรรมขับเคลื่อนด้วยพลังบวร | 1. เพื่อส่งเสริมชุมชนคุณธรรมเป็นศูนย์กลางในการส่งเสริมหลักธรรมทางศาสนา หลักปรัชญาของเศรษฐกิจพอเพียง วัฒนธรรมไทยและนำไปปรับให้เข้ากับสังคมปัจจุบัน 2. เพื่อให้เยาวชนมีความรักและเทิดทูนในสถาบันชาติ ศาสนา พระมหากษัตริย์  3. เพื่อส่งเสริมให้วัด ศาสนสถาน ชุมชน สถานศึกษาร่วมบูรณาการขับเคลื่อนการด้านศาสนา ศิลปะและวัฒนธรรม  4. เพื่อให้เยาวชนได้น้อมนำหลักปรัชญาของเศรษฐกิจพอเพียงมาปรับใช้ในชีวิตประจำวันได้อย่างเหมาะสม รักษาระเบียบ วินัย เคารพกฎหมายและวัฒนธรรมอันดีงามให้คงอยู่สืบไป | สำนักงานวัฒนธรรมจังหวัดบุรีรัมย์ | ชุมชนคุณธรรมทุกแห่งในจังหวัดบุรีรัมย์ | เด็กเยาวชน ประชาชน พุทธศาสนิกชน นำหลักธรรมไปใช้ในการดำเนินชีวิต อยู่ร่วมกันอย่างมีความสุข ไม่มีการก่อเหตุทะเลาะวิวาท | ๑,๘๓๓,000 |  |  |  |  |  |
| ๒๕) ยุทธศาสตร์ที่๑  ๒๕.๑ กลยุทธ์ที่ ๑  ๒๕.๒ โครงการ/  กิจกรรม โครงการธรรมะสู่คนทั้งมวล | 1. เพื่อส่งเสริมให้เด็ก เยาวชน ประชาชน ได้รับการฟื้นฟูจิตใจจากหลักธรรมคำสอนของพระพุทธศาสนา  2. เพื่อให้เด็ก เยาวชน ประชาชน ได้ศึกษาหลักธรรม ค่านิยมหลักของไทย และสามารถนำไปใช้ในชีวิตประจำวันได้  3. เพื่อส่งเสริมให้วัด ศาสนสถาน ชุมชน สถานศึกษาร่วมบูรณาการขับเคลื่อนการด้านศาสนา ศิลปะและวัฒนธรรม  4. เพื่อให้เยาวชนได้น้อมนำหลักปรัชญาของเศรษฐกิจพอเพียงมาปรับใช้ในชีวิตประจำวันได้อย่างเหมาะสม รักษาระเบียบ วินัย เคารพกฎหมายและวัฒนธรรมอันดีงามให้คงอยู่สืบไป | สำนักงานวัฒนธรรมจังหวัดบุรีรัมย์ | เด็ก เยาวชน และประชาชนในจังหวัดบุรีรัมย์ | เด็กเยาวชน ประชาชน พุทธศาสนิกชน นำหลักธรรมไปใช้ในการดำเนินชีวิต อยู่ร่วมกันอย่างมีความสุข ไม่มีการก่อเหตุทะเลาะวิวาท | ๑๕,๐๐๐ |  |  |  |  |  |
| ๒๖) ยุทธศาสตร์ที่๑  ๒๖.๑ กลยุทธ์ที่ ๑  ๒๖.๒ โครงการ/  กิจกรรม โครงการเข้าวัดปฏิบัติธรรมวันธรรมสวนะ | 1. เพื่อส่งเสริมให้พุทธศาสนิกชนได้ทำบุญสมาทานศีล ฟังพระธรรมเทศนา เจริญจิตภาวนา  2. เพื่อให้พุทธศาสนิกชน ได้ศึกษาหลักธรรมพร้อมน้อมนำหลักธรรมคำสอน ค่านิยมหลักของไทย และสามารถนำไปใช้ในชีวิตประจำวันได้  3. เพื่อส่งเสริมให้เครือข่ายวัฒนธรรมได้เข้าร่วมกิจกรรมทางพระพุทธศาสนา  4. เพื่อให้เยาวชนได้น้อมนำหลักปรัชญาของเศรษฐกิจพอเพียงมาปรับใช้ในชีวิตประจำวันได้อย่างเหมาะสม รักษาระเบียบ วินัย เคารพกฎหมายและวัฒนธรรมอันดีงามให้คงอยู่สืบไป | สำนักงานวัฒนธรรมจังหวัดบุรีรัมย์ | เด็ก เยาวชน และประชาชนในจังหวัดบุรีรัมย์ | เด็กเยาวชน ประชาชน พุทธศาสนิกชน นำหลักธรรมไปใช้ในการดำเนินชีวิต อยู่ร่วมกันอย่างมีความสุข ไม่มีการก่อเหตุทะเลาะวิวาท | ๑๐,๐๐๐ |  |  |  |  |  |
| ๒๗) ยุทธศาสตร์ที่๑  ๒๗.๑ กลยุทธ์ที่ ๑  ๒๗.๒ โครงการ/  กิจกรรม โครงการสวดมนต์หมู่สรรเสริญพระรัตนตรัย ทำนองสรภัญญะ | 1. เพื่อส่งเสริมให้นักเรียน บุคลากรในโรงเรียนมีการสวดมนต์ในสถานศึกษา  2. เพื่อให้เด็ก เยาวชน ได้ศึกษาหลักธรรมพร้อมน้อมนำหลักธรรมคำสอน ค่านิยมหลักของไทย และสามารถนำไปใช้ในชีวิตประจำวันได้  3. เพื่อพัฒนาคุณธรรมจริยธรรมให้กับเด็กและเยาวชนให้เป็นคนดีในสังคม | สำนักงานวัฒนธรรมจังหวัดบุรีรัมย์ | เด็ก เยาวชน และประชาชนในจังหวัดบุรีรัมย์ | เด็กเยาวชน ประชาชน พุทธศาสนิกชน นำหลักธรรมไปใช้ในการดำเนินชีวิต อยู่ร่วมกันอย่างมีความสุข | ๙๒,๑๐๐ |  |  |  |  |  |
| ๒๘) ยุทธศาสตร์ที่๑  ๒๘.๑ กลยุทธ์ที่ ๑  ๒๘.๒ โครงการ/  กิจกรรม โครงการประกวดบรรยายธรรม | . เพื่อส่งเสริมให้นักเรียนได้เข้าถึงหลักธรรมคำสอนพระพุทธศาสนาผ่านกระบวนการบรรยายธรรมและนำหลักธรรมทางศาสนามาใช้เสริมสร้างคุณธรรมและ พัฒนาคุณภาพชีวิต  2. เพื่อให้เด็ก เยาวชน ได้ศึกษาหลักธรรมและฝึกฝนทักษะการพูดต่อที่ชุมชน  3. เพื่อพัฒนาคุณธรรมจริยธรรมให้กับเด็กและเยาวชนให้เป็นคนดีในสังคม | สำนักงานวัฒนธรรมจังหวัดบุรีรัมย์ | เด็ก เยาวชน และประชาชนในจังหวัดบุรีรัมย์ | เด็กเยาวชน ประชาชน พุทธศาสนิกชน นำหลักธรรมไปใช้ในการดำเนินชีวิต อยู่ร่วมกันอย่างมีความสุข | ๑๕,๐๐๐ |  |  |  |  |  |
| ๒๙) ยุทธศาสตร์ที่๑  ๒๙.๑ กลยุทธ์ที่๑  ๒๙.๒ โครงการ/  กิจกรรม โครงการบรรพชาอุปสมบทพระภิกษุสามเณรและบวชศีลจาริณีภาคฤดูร้อน | 1. เพื่อเฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสวันคล้ายวันพระราชสมภพ ๒ เมษายน  2. เพื่อให้เด็ก เยาวชน ได้ศึกษาหลักธรรมและปลูกฝังคุณธรรมจริยธรรมแก่ผู้เข้าร่วมโครงการ  3. เพื่อพัฒนาคุณธรรมจริยธรรมให้กับเด็กและเยาวชนให้เป็นคนดีในสังคม | สำนักงานวัฒนธรรมจังหวัดบุรีรัมย์ | เด็ก เยาวชน และประชาชนในจังหวัดบุรีรัมย์ | เด็กเยาวชน ประชาชน พุทธศาสนิกชน นำหลักธรรมไปใช้ในการดำเนินชีวิต อยู่ร่วมกันอย่างมีความสุข | ๘๗๘,๐๐๐ |  |  |  |  |  |
| ๓๐)ยุทธศาสตร์ที่๑  ๓๐.๑ กลยุทธ์ที่๒  ๓๐.๒ โครงการ/  กิจกรรม การพัฒนาทรัพยากรมนุษย์จังหวัดบุรีรัมย์ | เพื่อส่งเสริมศักยภาพทรัพยากรมนุษย์ทุกช่วงวัย | -สำนักงาน พมจ. บุรีรัมย์  -สนง.แรงงานจังหวัดบุรีรัมย์  -สนง.ศึกษาธิการจังหวัดบุรีรัมย์  -สนง.สาธารณสุขจังหวัดบุรีรัมย์  -สพม.เขต ๓๒ | -เด็กปฐมวัย (๐-๕ ปี)  - เด็กวัยเรียน (๖ – ๑๔ ปี)  - เด็กวัยรุ่น (๑๔ – ๑๙ ปี)  - วัยแรงงาน (๒๐-๕๙ ปี)  - วัยสูงอายุ (๖๐ ปีขึ้นไป) | ผู้เข้าร่วมโครงการมีศักยภาพมากยิ่งขึ้น | - |  |  |  |  |  |
| ๓๑)ยุทธศาสตร์ที่๒  ๓๑.๑ กลยุทธ์ที่๒  ๓๑.๒ โครงการ/  กิจกรรม กองทุนส่งเสริมการจัดสวัสดิการสังคมจังหวัดบุรีรัมย์ | เพื่อเป็นทุนใช้จ่ายในการจัดสวัสดิการสังคมและเป็นเครื่องมือในการขับเคลื่อนให้องค์กรสวัสดิการสังคมได้เข้ามามีส่วนร่วมในการจัดสวัสดิการสังคมและเพื่อประโยชน์ในการเสริมสร้างความมั่นคงทางสังคมให้เป็นไปอย่างทั่วถึงเหมาะสมและเป็นธรรม | - สนง. พมจ.บุรีรัมย์ | องค์กรสาธารณะประโยชน์  -องค์กรสวัสดิการชุมชน  องค์กรปกครองส่วนท้องถิ่น  หน่วยงานรัฐ | มีกองทุนเพื่อสวัสดิการสังคมในการเสริมเสร้างความมั่นคงทางสังคมให้เป็นไปอย่างทั่วถึงเหมาะสมและเป็นธรรม | ๘๑๐,๐๐๐ |  |  |  |  |  |
| ๓๒)ยุทธศาสตร์ที่๒  ๓๒.๑ กลยุทธ์ที่๒  ๓๒.๒ โครงการ/  กิจกรรม โครงการส่งเสริมบทบาทและพัฒนาศักยภาพอาสาสมัครเครือข่ายและภาคประชาสังคม | เพื่อพัฒนาศักยภาพและเสริมสร้างความเข้มแข็งของอาสาสมัครพัฒนาสังคมและความมั่นคงของมนุษย์ (อพม.) ในการให้สวัสดิการสังคม | - สนง. พมจ.บุรีรัมย์ | อาสาสมัครพัฒนาสังคมและความมั่นคงของมนุษย์ (อพม.) | อาสาสมัครพัฒนาสังคมและความมั่นคงของมนุษย์ (อพม.) มีความเข้มแข็งและมีศักยภาพในการดำเนินงานมากยิ่งขึ้น | ๑๐๐,๐๐๐ |  |  |  |  |  |
| ๓๓)ยุทธศาสตร์ที่๑  ๓๓.๑ กลยุทธ์ที่๑  ๓๓.๒ โครงการ/  กิจกรรม โครงการส่งเสริมคุณธรรม ๔ ประการของกระทรวงการคลัง (ซื่อสัตย์,รับผิดชอบ,สามัคคี,มีจิตบริการ) | เพื่อให้บุคลากร มีพฤติกรรมบ่งชี้ทางบวก | - สนง.คลังจังหวัดบุรีรัมย์ | บุคลากรในสังกัดของสำนักงานคลังจังหวัดบุรีรัมย์ | ๑.บุคลากรมีความซื่อสัตย์ , ความรับผิดชอบ , ความสามัคคี และ มีจิตคบริการ | - |  |  |  |  |  |
| ๓๔)ยุทธศาสตร์ที่๑  ๓๔.๑ กลยุทธ์ที่๑  ๓๔.๒ โครงการ/  กิจกรรม โครงการส่งเสริมคุณธรรม ๔ ประการของกระทรวงการคลัง (ซื่อสัตย์,รับผิดชอบ,สามัคคี,มีจิตบริการ) | เพื่อให้บุคลากร มีพฤติกรรมบ่งชี้ทางบวก | - สนง.คลังจังหวัดบุรีรัมย์ | บุคลากรในสังกัดของสำนักงานคลังจังหวัดบุรีรัมย์ | ๑.บุคลากรมีความซื่อสัตย์ , ความรับผิดชอบ , ความสามัคคี และ มีจิตคบริการ | - |  |  |  |  |  |
| ๓๕)ยุทธศาสตร์ที่๑  ๓๕.๑ กลยุทธ์ที่๑  ๓๕.๒ โครงการ/  กิจกรรม โครงการจัดงานประเพณีวิถีอีสาน สืบสานวัฒนธรรมไทย  (ฮีต ๑๒ คอง ๑๔) | ๑.เพื่อให้ประชาชนในท้องถิ่นมีจิตสำนึกแบะร่วมอนุรักษ์สืบสานวัฒนธรรมและประเพณีที่ดีงามของไทยให้คงอยู่สืบไป  ๒.เพื่อสร้างความรัก ความสามัคคีในหมู่คณะ สร้างความสมานฉันท์ให้คนในท้องถิ่น  ๓.เพื่อปลูกจิตสำนึกให้เยาวชนและคนในท้องถิ่นเห็นคุณค่าและความสำคัญของวัฒนธรรมไทยซึ่งเป็นเอกลักษณ์ของชาติ  ๔.เพื่อให้เยาวชนและคนในท้องถิ่นรักและหวงแหนในวัฒนธรรมไทย  ๕.เพื่อส่งเสริมการท่องเที่ยวของอำเภอพุทไธสง | - สนง.คลังจังหวัดบุรีรัมย์ | บุคลากรในสังกัดของสำนักงานคลังจังหวัดบุรีรัมย์ | ๑.บุคลากรมีความซื่อสัตย์ , ความรับผิดชอบ , ความสามัคคี และ มีจิตคบริการ | - |  |  |  |  |  |
| ๓๖)ยุทธศาสตร์ที่๑  ๓๖.๑ กลยุทธ์ที่๑  ๓๖.๒ โครงการ/  กิจกรรม โครงการปฏิบัติธรรมครอบครัวอบอุ่นด้วยพระธรรมเฉลิมพระเกียรติ | ๑. เพื่อจัดกิจกรรมเฉลิมพระเกียรติแสดงความจงรักภักดีต่อสถาบันพระมหากษัตริย์  ๒. เพื่อพัฒนาคุณธรรมจริยธรรม เป็นภูมิคุ้มกันให้เด็ก เยาวชน และประชาชนทั่วไป มีชีวิตและครอบครัวที่เข้มแข็งนำไปสู่สังคมแห่งสันติสุข  ๓. เพื่อส่งเสริมการศึกษาและน้อมนำหลักพุทธธรรมมาใช้ในการพัฒนาคุณภาพชีวิต | สำนักงานพระพุทธศาสนาจังหวัดบุรีรัมย์ | เด็ก เยาวชน และประชาชนทั่วไป จำนวน ๒,๕๐๐ คน | ผู้เข้ารับการอบรมเกิดทักษะชีวิตและประสบการณ์ด้านการศึกษาและปฏิบัติธรรมน้อมนำมาพัฒนาคุณภาพชีวิตนำไปสู่การเป็นพุทธศาสนิกชนที่ดี ละชั่วกลัวบาป มีปัญญา สุขภาพกายและใจเข้มแข็ง สังคมอบอุ่น หลุดพ้นอาชญากรรม ตลอดทั้งร่วมจรรโลงและสืบทอดระพุทธศาสนาให้มีความมั่นคงสืบไป | ๓,๑๐๐,๐๐๐ |  |  |  |  |  |
| ๓๗)ยุทธศาสตร์ที่๑  ๓๗.๑ กลยุทธ์ที่๑  ๓๗.๒ โครงการ/  กิจกรรม โครงการสวดมนต์ข้ามปี | 1. เพื่อให้วัดเป็นศูนย์กลางในการจัดกิจกรรมทางศาสนา ศิลปะ และวัฒนธรรม  2. เพื่อเสริมสร้างสิริมงคลแก่ชีวิต และครอบครัว ของพุทธศาสนิกชน ที่เข้าร่วมกิจกรรมสวดมนต์ข้ามปี  3. เพื่อทำนุบำรุงพระพุทธศาสนาให้เจริญรุ่งเรือง | สำนักงานพระพุทธศาสนาจังหวัดบุรีรัมย์ | ประชาชนทั่วไป จำนวน ๒๒,๕๐๐ คน | ๑.มีพื้นที่จัดแสดงและจำหน่ายผลิตภัณฑ์และบริการทางวัฒนธรรม ในช่วงกิจกรรมสวดมนต์ข้ามปี สร้างรายได้ให้กับประชาชน  ๒.ประชาชนมีความสุข เป็นสิริมงคลแก่ชีวิตและครอบครัว | ๒๐,๐๐๐ |  |  |  |  |  |
| ๓๘)ยุทธศาสตร์ที่๑  ๓๘.๑ กลยุทธ์ที่๑  ๓๘.๒ โครงการ/  กิจกรรม โครงการวันสำคัญทางพระพุทธศาสนา | 1. เพื่อให้วัดเป็นศูนย์กลางในการจัดกิจกรรมทางศาสนา ศิลปะ และวัฒนธรรม  2. เพื่อเสริมสร้างสิริมงคลแก่ชีวิต และครอบครัว ของพุทธศาสนิกชน  3. เพื่อทำนุบำรุงพระพุทธศาสนาให้เจริญรุ่งเรือง | สำนักงานพระพุทธศาสนาจังหวัดบุรีรัมย์ | วัดที่ร่วมโครงการจำนวน ๒๔ วัด | สามารถเสริมสร้างคุณธรรมและศีลธรรมให้กับผู้ร่วมโครงการ | ๒๔๐,๐๐๐ |  |  |  |  |  |
| ๓๙)ยุทธศาสตร์ที่๑  ๓๙.๑ กลยุทธ์ที่๑  ๓๙.๒ โครงการ/  กิจกรรม โครงการหมู่บ้านรักษาศีล ๕ | 1. เพื่อให้วัดเป็นศูนย์กลางในการจัดกิจกรรมทางศาสนา ศิลปะ และวัฒนธรรม  2. เพื่อเสริมสร้างสิริมงคลแก่ชีวิต และครอบครัว ของพุทธศาสนิกชน  3. เพื่อทำนุบำรุงพระพุทธศาสนาให้เจริญรุ่งเรือง | สำนักงานพระพุทธศาสนาจังหวัดบุรีรัมย์ | วัดทุกวัด ใน ๒๓ อำเภอ | สามารถเสริมสร้างคุณธรรมและศีลธรรมให้กับผู้ร่วมโครงการ | ๕๐,๐๐๐ |  |  |  |  |  |
| ๔๐)ยุทธศาสตร์ที่๑  ๔๐.๑ กลยุทธ์ที่๑  ๔๐.๒ โครงการ/  กิจกรรม โครงการหนึ่งใจให้ธรรมะ | 1. เพื่อให้วัดเป็นศูนย์กลางในการจัดกิจกรรมทางศาสนา ศิลปะ และวัฒนธรรม  2. เพื่อเสริมสร้างสิริมงคลแก่ชีวิต และครอบครัว ของพุทธศาสนิกชน  3. เพื่อทำนุบำรุงพระพุทธศาสนาให้เจริญรุ่งเรือง | สำนักงานพระพุทธศาสนาจังหวัดบุรีรัมย์ | ผู้เข้าร่วมโครงการ จำนวน ๑,๒๐๐ คน | สามารถเสริมสร้างคุณธรรมและศีลธรรมให้กับผู้ร่วมโครงการ | ๑๐๐,๐๐๐ |  |  |  |  |  |
| ๔๑)ยุทธศาสตร์ที่๓  ๔๑.๑ กลยุทธ์ที่๑  ๔๑.๒ โครงการ/  กิจกรรม โครงการจัดงานประเพณีวิถีอีสานสืบสานวัฒนธรรมไทย (ฮีต ๑๒ คอง ๑๔) | 1. เพื่อให้ประชาชนในท้องถิ่นมีจิตสำนึกและร่วมอนุรักษ์สืบสานวัฒนธรรมและประเพณีที่ดีงามของไทยให้คงอยู่สืบไป  2. เพื่อสร้างความรัก ความสามัคคีในหม่าคณะ สร้างความสมานฉันท์ให้คนในท้องถิ่น  3. เพื่อปลูกจิตสำนึกให้เยาวชนและคนในท้องถิ่นเห็นคุณค่าและความสำคัญของวัฒนธรรมไทยซึ่งเป็นเอกลักษร์ของชาติ  ๔.เพื่อให้เยาวชนและคนในท้องถิ่นรักและหวงแหนในวัฒนธรรมไทย  ๕.เพื่อส่งเสริมการท่องเที่ยวของอำเภอพุทไธสง | องค์การบริหารส่วนจังหวัดบุรีรัมย์อำเภอพุทไธสง | ประชาชนอำเภอพุทไธสงและประชาชนทั่วไป | ๑.ผู้เข้าร่วมโครงการได้ทราบถึงวัฒนธรรมการดำรงชีวิตของคนในยุคก่อน  ๒.ผู้เข้าร่วมโครงการเกิดความรักและหวงแหนวัฒนธรรมที่ดีงามของไทย  ๓.ผู้เข้าร่วมโครงการสามารถนำวัฒนธรรมของไทยมาปรับใช้ในการดำเนินชีวิตประจำวันได้อย่างเหมาะสม | ๓๐๐,๐๐๐ |  |  |  |  |  |
| ๔๒)ยุทธศาสตร์ที่๓  ๔๒.๑ กลยุทธ์ที่๑  ๔๒.๒ โครงการ/  กิจกรรม โครงการงานประเพณีบุญมันวันเกษตรกร อำเภอปะคำ | 1. เพื่อเป็นการอนุรักษ์วัฒนธรรมประเพณีของท้องถิ่นให้คงอยู่อย่างมั่นคง  2. เพื่อเป็นการส่งเสริมกิจกรรมอันดีงามของเกษตรกรและส่งเสริมความสามัคคีในหมู่คณะ  3. เพื่อเป็นการประชาสัมพันธ์ผลผลิตทางการเกษตรที่สำคัญของชุมชนและวัฒนธรรมเชิงการท่องเที่ยวของอำเภอปะคำ  ๔.เพื่อเป็นการแข่งขันในการนำเทคโนโลยีที่ทันสมัยมาใช้ในการเพิ่มผลผลิตทางการเกษตร | องค์การบริหารส่วนจังหวัดบุรีรัมย์และอำเภอปะคำ | ประชาชนในพื้นที่ตำบลโคกมะม่วง (บ้านปลื้มพัฒนา) ตำบลหนองบัว ตำบลไทยเจริญ อำเภอปะคำ | ผู้เข้าร่วมโครงการได้ร่วมแรงร่วมใจในการที่จะผลักดันพืชเศรษฐกิจให้มีความสำคัญมากขึ้นในเขตท้องถิ่น | ๒๐๐,๐๐๐ |  |  |  |  |  |
| ๔๓)ยุทธศาสตร์ที่๓  ๔๓.๑ กลยุทธ์ที่๑  ๔๓.๒ โครงการ/  กิจกรรม โครงการจัดงานเทศกาลปิดทองพระเจ้าใหญ่วัดหงษ์ | 1. เพื่ออนุรักษ์ ส่งเสริมและสิบสานวัฒนธรรมประเพณีอันดีงามของท้องถิ่นให้คงอยู่สืบไป  ๒.เพื่อสร้างความเข้มแข็งให้กับชุมชน  ๓.เพื่อส่งเสริมและเผยแพร่พระเจ้าใหญ่ซึ่งเป็นมรดกอีสานให้เป็นที่รู้จักของคนทั้งประเทศ | องค์การบริหารส่วนจังหวัดบุรีรัมย์ร่วมกับอำเภอพุทไธสง | ประชาชนอำเภอพุทไธสงและประชาชนทั่วไป | ผู้เข้าร่วมโครงการได้นมัสการและปิดทองพระเจ้าใหญ่วัดหงษ์และร่วมสืบสานวัฒนธรรมท้องถิ่นอีสาน | ๓๑๐,๐๐๐ |  |  |  |  |  |
| ๔๔)ยุทธศาสตร์ที่๓  ๔๔.๑ กลยุทธ์ที่๑  ๔๔.๒ โครงการ/  กิจกรรม โครงการจัดงานประเพณีปรางค์กู่ฤาษี | ๑. เพื่อให้ประชาชนมีจิตสำนึกและส่วนร่วมในการสืบทอดและอนุรักษ์ประเพณีที่ดีงามไว้  ๒.เพื่อให้ประชาชนได้แสดงออกถึงความรัก ความสมัครสมาน สามัคคีและการเสียสละ  ๓.เพื่อส่งเสริมให้โบราณสถานแห่งนี้เป็นแหล่งท่องเที่ยวที่สำคัญของอำเภอ | องค์การบริหารส่วนจังหวัดบุรีรัมย์และอำเภอบ้านใหม่ไชยพจน์ | ประชาชนอำเภอบ้านใหม่ไชยพจน์และประชาชนทั่วไปเข้าร่วมโครงการไม่น้อยกว่า ๓๐๐ คน | ประชาชนมีความรักและมีจิตสำนึกในการอนุรักษ์ประเพณีที่ดีงาม | ๕๐,๐๐๐ |  |  |  |  |  |
| ๔๕)ยุทธศาสตร์ที่๓  ๔๕.๑ กลยุทธ์ที่๑  ๔๕.๒ โครงการ/  กิจกรรม โครงการจัดงานประเพณีปรางค์กู่สวนแตง | ๑. เพื่อให้ประชาชนมีจิตสำนึกและส่วนร่วมในการสืบทอดและอนุรักษ์ประเพณีที่ดีงามไว้  ๒.เพื่อให้ประชาชนได้แสดงออกถึงความรัก ความสมัครสมาน สามัคคีและการเสียสละ  ๓.เพื่อส่งเสริมให้โบราณสถานแห่งนี้เป็นแหล่งท่องเที่ยวที่สำคัญของจังหวัดบุรีรัมย์  ๔.เพื่อเป็นการเสริมสร้างชุมชนให้เข้มแข็ง รู้จักหวงแหนทรัพยากรที่มีอยู่  ๕.เพื่อแสดงให้เห็นถึงภูมิปัญญาและความสามารถของคนในท้องถิ่น | องค์การบริหารส่วนจังหวัดบุรีรัมย์และอำเภอบ้านใหม่ไชยพจน์ | ประชาชนอำเภอบ้านใหม่ไชยพจน์และประชาชนทั่วไปเข้าร่วมโครงการไม่น้อยกว่า ๗๐๐ คน | ประชาชนมีความรักและมีจิตสำนึกในการสืบทอดและอนุรักษ์ประเพณีที่ดีงาม | ๓๐๐,๐๐๐ |  |  |  |  |  |
| ๔๖)ยุทธศาสตร์ที่๓  ๔๖.๑ กลยุทธ์ที่๑  ๔๖.๒ โครงการ/  กิจกรรม โครงการ “นมัสการหลวงพ่อชำนิจ” | ๑. เพื่อสนับสนุน ส่งเสริมและสืบทอดประเพณีวัฒธรรมการจัดงานประเพณีท้องถิ่นและการมีส่วนร่วมของชาวอำเภอชำนิ  ๒.เพื่อนมัสการพระพุทธรูปศักดิ์สิทธิ์คู่บ้านคู่เมืองที่เป็นศูนย์รวมจิตใจของชาวอำเภอชำนิและประชาชนทั่วไป  ๓.เพื่ออนุรักษ์ ส่งเสริมการท่องเที่ยวประชาสัมพันธ์งานประเพณี  ๔.เพื่อส่งเสริมผลิตภัณฑ์พื้นบ้านเพิ่มรายได้ให้กับประชาชน | องค์การบริหารส่วนจังหวัดบุรีรัมย์และอำเภอชำนิ | ประชาชนในพื้นที่อำเภอชำนิ จาก ๖ ตำบล ๓๖ หมู่บ้าน และอำเภอไกล้เคียง จำนวน ๑๕,๐๐๐ คน กลุ่มผู้สูงอายุ (อายุ ๖๐ ปีขึ้นไป) ในเขตพื้นที่อำเภอชำนิ จำนวน ๓,๕๐๐ คน | ประชาชนมีความรักและมีจิตสำนึกในการอนุรักษ์ประเพณีที่ดีงาม | ๑,๐๐๐,๐๐๐ |  |  |  |  |  |
| ๔๗)ยุทธศาสตร์ที่๓  ๔๗.๑ กลยุทธ์ที่๑  ๔๗.๒ โครงการ/  กิจกรรม โครงการ จัดงานฉลองอนุสาวรีย์พระยาเสนาสงคราม | ๑.เพื่ออนุรักษ์ ส่งเสริมและสิบสานวัฒนธรรม และประเพณีอันดีงามของคนท้องถิ่นให้คงอยู่สืบทอดแก่ลูกหลาน  ๒.เพื่อเป็นศูนย์รวมจิตใจให้ชาวอำเภอพุทไธสงและอำเภอไกล้เคียงมีสถานที่สักการะบูชาและยึดเหนี่ยวจิตใจของประชาชน | องค์การบริหารส่วนจังหวัดบุรีรัมย์และอำเภอพุทไธสง | เด็ก เยาวชน และประชาชนอำเภอพุทไธสงและอำเภอไกล้เคียง | ประชาชนมีความรักและมีจิตสำนึกในการอนุรักษ์ประเพณีที่ดีงาม | ๒๐๐,๐๐๐ |  |  |  |  |  |
| ๔๘)ยุทธศาสตร์ที่๓  ๔๘.๑ กลยุทธ์ที่๑  ๔๘.๒ โครงการ/  กิจกรรม โครงการ จัดงานประเพณีขึ้นเขาพนมรุ้ง อำเภอเฉลิมพระเกียรติ จังหวัดบุรีรัมย์ | ๑.เพื่ออนุรักษ์ ส่งเสริมและสิบสานวัฒนธรรม และประเพณีอันดีงามของคนท้องถิ่นให้คงอยู่สืบทอดแก่ลูกหลาน  ๒.เพื่อส่งเสริมการท่องเที่ยวอารยธรรมขอมในภาคตะวันออกเฉียงเหนือ  ๓.เพื่อเผยแพร่ประวัติการสร้างประสาทพนมรุ้ง | องค์การบริหารส่วนจังหวัดบุรีรัมย์และอำเภอเฉลิมพระเกียรติ | ประชาชนทั่วไป | ๑.นักท่องเที่ยวทั้งชาวไทยและชาวต่างชาติรู้จักอุทยานประวัติศาสตร์พนมรุ้ง  ๒.เพื่อให้ท้องถิ่นมีรายได้จากการขายสินค้าภูมิปัญญาท้องถิ่น สินค้าพื้นเมือง และของที่ระลึก  ๓.เพื่อให้คนในท้องถิ่นตระหนักถึงการมีส่วนร่วมในการอนุรักษ์และรักษาขนบธรรมเนียมประเพณีของท้องถิ่น | ๑๐๐,๐๐๐ |  |  |  |  |  |
| ๔๘)ยุทธศาสตร์ที่๓  ๔๘.๑ กลยุทธ์ที่๑  ๔๘.๒ โครงการ/  กิจกรรม โครงการ จัดงานวันที่ระลึกอนุสาวรีย์เราสู้ | ๑.เพื่อให้เด็ก เยาวชนและประชาชนชาวอำเภอโนนดินแดงและอำเภอใกล้เคียงได้รำลึกถึงเกียรติประวัติและสดุดีวีรกรรมของวีรชนผู้กล้า  ๒.เพื่ออนุรักษ์ ส่งเสริมและสืบสานวัฒนธรรมและประเพณีอันดีงามของคนท้องถิ่นให้คงอยู่สืบไป  ๓.เพื่อกระตุ้นจิตสำนึกให้เด็ก เยาวชน และประชาชนรักและหวงแหนสถาบัน ชาติ ศาสน กษัตริย์  ๔.เพื่อเป็นอนุสรณ์ให้เด็ก เยาวชนและประชาชนรุ่นหลังได้รับรู้ถึงวีรกรรมของวีรชนผู้กล้า | องค์การบริหารส่วนจังหวัดบุรีรัมย์และอำเภอโนนดินแดง | ประชาชนทั่วไป | ๑.ผู้ร่วมโครงการมีส่วนร่วมในการส่งเสริมและสืบสานวัฒนธรรมและประเพณีอันดีงามของคนท้องถิ่นให้คงอยู่สืบไป  ๒. ผู้ร่วมโครงการมีจิตสำนึกให้เด็ก เยาวชน และประชาชนรักและหวงแหน  สถาบัน ชาติ ศาสน กษัตริย์ | ๑๐๐,๐๐๐ |  |  |  |  |  |
| **รวม** |  |  |  |  |  |  |  |  |  |  |